Σκέψεις και μουσική: περί προσφυγικού...\nΤο άλλοθι της κυβέρνησης είναι ότι η προσφυγική κρίση θα προέκυπτε ούτε ή άλλως και δεν θα μπορούσε να αντιμετωπιστεί από καμιά κυβέρνηση. Αυτή η τοποθέτηση της κυβέρνησης σχεδόν καταργεί την πολιτική. Το προσφυγικό πρόβλημα υπήρχε και πριν εκλεγεί η σημερινή κυβέρνηση. Ο κίνδυνος της τρομακτικής αύξησης των μεταναστευτικών και προσφυγικών ροών ήταν πάντα ορατός. Η κυβέρνηση από ιδεοληψία αλλά και εγκληματική ανικανότητα αγνόησε τον κίνδυνο και ίσως και κάποιοι σκέφτηκαν ότι η Ευρώπη θα υποδεχόταν συνεχώς όποιον έμπαινε στην Ελλάδα. Η κυβέρνηση δεν προέβλεψε το προφανές. Έπρεπε να είναι πιο συνετή, να περιορίσει τις δηλώσεις πριν ακόμα εκλεγεί και να υποδέχεται όσους μπορεί να ελέγξει και να φροντίσει. Ακόμη και το «κάλεσμα» αυτών των ανθρώπων έχει ευθύνες, πολιτικές και ηθικές. Οι συνέπειες της κυβερνητικής στάσης αποδεικνύονται τραγικές και μάλλον μοιραίες.\nΗ Ευρώπη σταμάτησε να δέχεται πρόσφυγες και μετανάστες. Οι περισσότερες κυβερνήσεις της Ευρώπης με την πίεση της ευρωπαϊκής κοινής γνώμης έκλεισαν τα σύνορα για οποιονδήποτε περνά από την Ελλάδα. Είτε με το «δεν μπορούμε» είτε με το «δεν θέλουμε» οι ευρωπαϊκές κυβερνήσεις αλλά και οι λαοί δεν επιθυμούν να φορτωθούν ένα ακόμη πρόβλημα. Η κατηγορία «περί μονομερών ενεργειών» δεν ευσταθεί γιατί όλες οι κυβερνήσεις τα ίδια κάνουν. Έτσι χιλιάδες πρόσφυγες, σίγουρα περισσότεροι από εκατό χιλιάδες, εγκλωβίστηκαν στην Ελλάδα. Με την ελαφρότητα που τη διακρίνει η κυβέρνηση είναι εκτεθειμένη τόσο στην Ευρώπη, μια που δεν προστάτευσε τα σύνορά της από τις προσφυγικές ροές ούτε διαχωρισμό των προσφύγων από τους μετανάστες έκανε, όσο και στους πρόσφυγες που ούτε να τους στεγάσει μπορεί, ούτε να τους σιτίσει, παρά τους αφήνει να κοιμούνται και να αρρωσταίνουν, μικρούς και μεγάλους, στον χειμωνιάτικο καιρό της Ειδομένης και αλλού. Η απουσία του Κράτους στην Ειδομένη όπου χιλιάδες πρόσφυγες περιμένουν σε καλοκαιρινές σκηνές απλωμένες στη λάσπη, και με κάποιες φιλανθρωπικές ΜΚΟ να φέρνουν κάποιο φαγητό μας ντροπιάζει κυρίως ως πολιτισμένο Κράτος. Είναι υποκρισία να κατηγορεί η κυβέρνηση χώρες όπως την Αυστρία ή την Ουγγαρία για «ακροδεξιές» όταν η ίδια δημιούργησε και ανέχεται το θέαμα της Ειδομένης. Οι Ευρωπαίοι μπορεί συμπεριφέρονται κυνικά αλλά Ειδομένη δεν έχουν. Δεν είναι φιλάνθρωπος αυτός που αφήνει τους ανθρώπους να βουλιάζουν στις λάσπες, που δεν παρέχει περίθαλψη στους αρρώστους, που δεν εξασφαλίζει τις υποδομές για μια αξιοπρεπή διαβίωση των ανθρώπων. Κανείς τους δεν υπερασπίζει καμιά «ευρωπαϊκή αξία». Όσο για τους νεκρούς του Αιγαίου υπεύθυνοι είναι αυτοί που βάζουν τους πρόσφυγες στη βάρκα αλλά και αυτοί που δημιουργούν τις συνθήκες για να μπουν οι πρόσφυγες στη βάρκα.\nΗ προστασία των συνόρων είναι υποχρέωση και δικαίωμα κάθε χώρας. Η Ελλάδα είναι υποχρεωμένη να φυλάει τα σύνορά της. Όταν το έλεγαν στην κυβέρνηση και μέσα από τη χώρα και από έξω ο Πρωθυπουργός ή δεν καταλάβαινε που βρίσκονται τα θαλάσσια σύνορα ή «αγανακτούσε» ταυτίζοντας τη φύλαξη με το βούλιαγμα των μεταναστών… Τώρα που κάλεσε το ΝΑΤΟ να τα φυλάει θα βουλιάζουν τις βάρκες…; Η παρουσία του ΝΑΤΟ στην περιοχή είναι πολύ επικίνδυνη για τα εθνικά μας θέματα. Είναι αυτό που πάντα θέλαμε να αποφύγουμε ως συνέπεια κάποιου θερμού επεισοδίου με την Τουρκία στο Αιγαίο. Η διπλωματία των γκρίζων ζωνών της Τουρκίας επανέρχεται με κίνδυνο το ΝΑΤΟ να την δικαιώσει εν μέρει. Απόδειξη της διπλωματικής επιθετικότητας των Τούρκων είναι ότι ο Πρωθυπουργός δεν κατάφερε να προσγειωθεί στην Ρόδο αφού το πρωθυπουργικό αεροσκάφος χαρακτηρίζεται στρατιωτικό. Το ίδιο και με τα Σκόπια που αναβαθμίστηκαν και πλέον ως «Μακεδονία» κοντεύουν να αποτελέσουν τα σύνορα της Ευρώπης. Η ανευθυνότητα, η άγνοια των θεμάτων, η αδυναμία κατανόησης της διεθνούς κατάστασης μπορεί να προκαλέσει ακόμα και αδιόρθωτη βλάβη στα εθνικά συμφέροντα.\nΜέσα σε όλο αυτό το δράμα φαίνεται και η ανυποληψία της ελληνικής κυβέρνησης και του Πρωθυπουργού. Η Ελλάδα που παρακαλεί τους ευρωπαϊκούς θεσμούς για την επόμενη «δόση», δεν μπορεί να προστατεύσει τα σύνορά της, προωθεί πρόσφυγες, μετανάστες και όποιον άλλο καλό ή κακό στην Ευρώπη, καλεί το ΝΑΤΟ για τη φύλαξη των συνόρων της, δεν διαχωρίζει πρόσφυγες από μετανάστες και έχει έναν πρωθυπουργό που κάθε φορά που ανοίγει το στόμα του φανερώνει την ακαταλληλότητά του. Για την Ευρώπη και τον κόσμο είμαστε αυτό έλεγαν οι παλιότεροι «οι τελευταίοι του χωριού…». Συνεχώς χωρίς να αποδεικνύουμε τίποτα ζητάμε βοήθεια, αφού πρώτα και ξιπασμένα φτύνουμε εκεί που την επόμενη στιγμή γλείφουμε.\nΟ πάντα συναισθηματικός ελληνικός λαός ανταποκρίνεται στην ανάγκη αυτών των ανθρώπων με αυτό το υπέροχο φιλότιμο που ίσως μόνο εμείς εκφράζουμε με τόσο ενθουσιασμό. Αλλά με το συναίσθημα δεν κάνει κανείς πολιτική και δεν φέρνει ποτέ μόνιμα αποτελέσματα. Είναι ανάγκη η χώρα να καταλήξει πόσους μπορεί να ενσωματώσει - που σίγουρα δεν είναι πολλοί – και πώς· αν και φοβάμαι ότι σ’ αυτές τις περιπτώσεις ή είναι έτοιμη μια κοινωνία ή όχι. Πρέπει όμως οπωσδήποτε να φανεί κυρίαρχη και υπεύθυνη. Το φιλότιμο που σήμερα φανερώνει ο ελληνικός λαός θα αλλάξει γρήγορα και δυσάρεστα, όταν θα φανούν οι δυσκολίες προσαρμογής. Δεν αξίζει καν, ακόμα, να σχολιαστούν οι δηλώσεις περί λύσης του δημογραφικού προβλήματος από μουσουλμανικούς πληθυσμούς της Ανατολής. Ο Ελληνισμός δεν είναι πληθυσμός, είναι τρόπος βίου. Μπορεί να ενσωματώσει μόνο όσους ασπάζονται τις αρχές και τις αξίες του κι όχι λαούς που τίποτα κοινό, εκτός από τα κινητά τηλέφωνα, δεν έχουν με τον δυτικό πολιτισμό.\nΗ Ελλάδα περνά τη χειρότερη περίοδο από το 1974 και μία από τις χειρότερες μετά τον πόλεμο. Οι κίνδυνοι δεν είναι πιθανοί αλλά πραγματικοί. Η ανέτοιμη χώρα μας, αντιμετωπίζει πραγματικό κίνδυνο αλλοίωσης πληθυσμού, ασφάλειας, ανθρωπιστικής καταστροφής, ακόμα και συνόρων. Σ’ αυτές τις περιπτώσεις συνήθως οι κοινωνίες θωρακίζονται γερά πίσω από ένα ισχυρό πολιτιστικό δεδομένο, που στην περίπτωσή μας δεν υπάρχει, ένα ικανό κράτος που δεν έχουμε, μια εμπνευσμένη ηγεσία που δεν είμαστε ικανοί να εκλέξουμε. Η παρακμή μας είναι συνολική και την πληρώνουμε.\nΑναρτήθηκε από Giorgos Koukoutsis στις Σάββατο, Μαρτίου 12, 2016


«Αυτόμολοι της Βέρμαχτ στο 54ο Σύνταγμα ΕΛΑΣ»: Συνέντευξη με το συγγραφέα Χ. Αλεξάνδρου - OnVolos.gr-To μεγαλύτερο Portal στην Μαγνησία\n9 Μαΐου 2021 6 views\nΑναφορικά με τους Γερμανούς δεν είχαμε πολλές πληροφορίες. ‘Ήταν στην διάθεσή μας μόνον κάποιες φωτογραφίες τους από το «Αρχείο Στουρνάρα» και αρκετά έγγραφα- ανακοινώσεις Γερμανών αυτόμολων, δημοσιευμένα στο δίτομο έργο του Νίκου Στουρνάρα «Η Μαγνησία στις φλόγες». Αρχικά θέσαμε ως στόχο την χρονοβόρα διαδικασία της αναγνώρισής τους δια μέσου των φωτογραφιών. Μια επίσκεψη Γερμανών στην έδρα του ΚΙΠΟΚΕ το καλοκαίρι τους 2018, υπήρξε η αιτία να διευρυνθούν προς πολλές κατευθύνσεις οι ορίζοντες των βλέψεών μας. Είχαν την ευγενή καλοσύνη να μας αφήσουν το βιβλίο «Die mit Dem Blauen Schein», «Αυτοί με το Μπλε Πιστοποιητικό ». Ήταν το χρώμα του πιστοποιητικού αποκλεισμού , που εξέδιδαν οι ναζιστικές αρχές για τους φυλακισθέντες για ποινικά και πολιτικά αδικήματα. Το βιβλίο υπήρξε η αιτία να πληροφορηθούμε για πρώτη φορά την εντελώς άγνωστη δράση των Γερμανών αυτόμολων στον Βόλο. Επακολούθησε έρευνα σε Γερμανικά αρχεία και βιβλιογραφία, η οποία συνδυαζόμενη με ανάλογη σε έγγραφα του 54ου Συντάγματος και στην Ελληνική βιβλιογραφία οδήγησαν στην πρόσφατη έκδοση του βιβλίου: «Αυτόμολοι της Βέρμαχτ στο 54ο Σύνταγμα ΕΛΑΣ». Κατ’ αυτόν τον τρόπο ήλθε στην επιφάνεια μια υπόθεση εντελώς άγνωστη μέχρι τούδε στην Ελληνική Ιστοριογραφία, η οποία καίτοι αφορά την Μαγνησία η εμβέλεια της ξεπερνά κατά πολύ τα όρια του νομού.\n-Είμαστε της άποψης πως πλέον οι έρευνες για την περίοδο τις Αντίστασης οφείλουν να πραγματοποιούνται συνδυαστικά με συγκριτική έρευνα στις πρωτογενής αρχειακές πηγές. Για να γίνουμε πιο συγκεκριμένοι. Την περίοδο της Κατοχής εκτός από τις κατοχικές δυνάμεις και τις Αντιστασιακές οργανώσεις, είχαν εμπλακεί οι Αγγλικές και οι Αμερικανικές μυστικές υπηρεσίες. Επιπροσθέτως στην προκυμμένη περίπτωση υπάρχουν αρχεία και αναμνήσεις Γερμανών αντιφασιστών καθώς και η σχετική βιβλιογραφία.\nΤα εν λόγω υπήρξαν οι κύριες εστίες άντλησης πληροφοριών. Η έρευνα και στις υπόλοιπες πηγές έδωσε την δυνατότητα έκδοσης του ιστορικού δοκιμίου. Η διαδικασία αυτονόητο είναι, υπήρξε επίπονος και χρονοβόρος . Το διαδίκτυο όμως αποτελεί ένα πολύτιμο εργαλείο για τους ερευνητές. Μια περαιτέρω δυσκολία ανάκυψε, ως απόρροια του τεράστιου όγκου των συσσωρευμένων πληροφοριών . Αυτή αφορούσε την όσο το δυνατόν καλύτερη διαχείριση του, για να καταστεί κατά το μέγιστον εύληπτος στους μελετητές και αισθητικά. Το κατά πόσον αυτή υπήρξε επιτυχής, επαφίεται στην γνώμη των αναγνωστών.\n-Όσοι ενδιαφέρονται να προμηθευτούν το βιβλίο, μπορούν να ερευνήσουν στο διαδίκτυο τα βιβλιοπωλεία που το διαθέτουν η να επικοινωνούν με τον συγγραφέα στο τηλέφωνο 210-7236847.\nΈφυγε από τη ζωή ο Μπράιαν Τράβερς...


Now Amino Peptide 400 mg - Πεπτίδια καζείνης\nHome ΒΙΤΑΜΙΝΕΣ/ ΣΥΜΠΛΗΡΩΜΑΤΑ ΑΘΛΗΤΕΣ Ενέργεια Αντοχή Now Sports Amino Peptide PeptoPro 400 mg 300 caps\nNow Sports Amino Peptide PeptoPro 400 mg 300 caps\nΚωδικός : NOW0019\nΤα αμινοξέα αποτελούν τους θεμέλιους λίθους των πρωτεϊνών, συνδέονται μεταξύ τους με πεπτιδικούς δεσμούς και ανάλογα με το είδος τους σχηματίζουν διάφορα πολυπεπτίδια, τις πρωτεΐνες. Μετά το νερό, τα αμινοξέα υπό την μορφή πρωτεϊνών απαρτίζουν το δεύτερο μεγαλύτερο μέρος του βάρους του σώματος. Τα αμινοξέα είναι είκοσι, όμως ο ανθρώπινος οργανισμός χρειάζεται απαραίτητα τα 9 από αυτά, αφού δεν μπορεί να τα συνθέσει. Αυτά καλούνται απαραίτητα αμινοξέα και είναι η ιστιδίνη, η λευκίνη, η ισολευκίνη, η λυσίνη, η μεθειονίνη, η φαινυλαλανίνη, η θρεονίνη, η τρυπτοφάνη και η βαλίνη. Τα υπόλοιπα αμινοξέα μπορούν να παρασκευασθούν στον ανθρώπινο οργανισμό και καλούνται μη απαραίτητα αμινοξέα. Επειδή όμως αυτή η διεργασία είναι αρκετά σύνθετη και χρονοβόρα, είναι προτιμότερο όλα τα αμινοξέα να περιέχονται στη δίαιτά ή στα συμπληρώματα διατροφής.\nΤο Now Amino Peptide περιέχει προ-διασπασμένη πρωτεΐνη προερχόμενη από την καζεΐνη, η οποία παρέχει υψηλής ποιότητας βιοδιαθέσιμα αμινοξέα. Η Καζεΐνη είναι μια θρεπτική, πλούσια σε φώσφορο πρωτεΐνη που υπάρχει στο γάλα. Η προστατευόμενη με δίπλωμα ευρεσιτεχνίας ενζυματική μέθοδος του Amino Peptide δημιουργεί μικροσκοπικά θραύσματα πρωτεϊνών, γνωστά ως πεπτίδια, που απορροφώνται εύκολα από το έντερο. Λόγω της ραγδαίας απορρόφησής τους στο αίμα, χωρίς να απαιτείται περαιτέρω πέψη, αυτά τα μικρά πεπτίδια είναι διαθέσιμα να τροφοδοτήσουν τους μύες κατά την διάρκεια έντονης άσκησης.\nL-Histidine 8 mg\nL-Isoleucine 14 mg\nL-Leucine 50 mg\nL-Lysine 23 mg\nL-Methionine 10 mg\nL-Phenylalanine 16 mg\nL-Threonine 12 mg\nL-Tryptophan 3 mg\nL-Valine 20 mg\nL-Alanine 9 mg\nL-Arginine 9 mg\nL-Aspartic Acid 20 mg\nL-Cysteine 9 mg\nL-Glutamic Acid 10 mg\nL-Glutamine 70 mg\nGlycine 5 mg\nL-Hydroxyproline 11 mg\nL-Proline 33 mg\nL-Serine 18 mg\nL-Tyrosine 16 mg\n5 κάψουλες ημερησίως\nNow Sports Amino Complete 750 mg 360 caps Now Sports Amino Complete 750 mg 360 caps


Πνευματικοί Λόγοι: Θέλετε να σας πω τι έγινε στην Τουρκία; Σφαγή έγινε... Αυτά επάθαμεν οι Έλληνες...\nΘέλετε να σας πω τι έγινε στην Τουρκία; Σφαγή έγινε... Αυτά επάθαμεν οι Έλληνες...\nΌταν ο Χαράλαμπος Μητσόγλου ήρθε από την Ανατολή ήταν 22 ετών, δε γνώριζε λέξη ελληνικά, και είχε δει με τα μάτια του αρκετά ώστε να διηγείται για το υπόλοιπο της ζωής του.\nΓεννήθηκε το 1902 στο Τοούζ Αγά της Μπάφρας του Πόντου.\nΈζησε χρόνια στο βουνό. Το χωριό του, το Τοούζ Αγά της Μπάφρας, καταστράφηκε. Οι δύο γονείς του, τα τέσσερα αδέλφια του, Λευτέρης, Αβραάμ, Γιώργος και Κυριακή, οι γαμπροί του - συνολικά δώδεκα μέλη\nτης οικογένειας του - και αναρίθμητοι συμπατριώτες του χάθηκαν στη Γενοκτονία.\nΟ ίδιος ήρθε στην Ελλάδα με τις τρεις αδελφές του, μόνοι επιζώντες του χωριού τους. Το μίσος του για τους Τούρκους εκφέρεται με δυνατή φωνή και πάθος. Σήμερα, λόγω της εντυπωσιακής υγείας και μνήμης του στη μοναδική ηλικία των 109, αποτελεί ζωντανό μνημείο. Η αφήγηση του, σε ελληνικά με τούρκικο «χρώμα», παρατίθεται ακέραιη με τις ελάχιστες δυνατές προσθήκες.\nΘέλετε να σας πω τι έγινε στην Τουρκία; Σφαγή έγινε...\nΟι περίφημοι «Μπαφραλήδες», οι τουρκόφωνοι Χριστιανοί του Δυτικού Πόντου, υπέφεραν ίσως περισσότερο από κάθε Έλληνα της Οθωμανικής αυτοκρατορίας: «Τι έγινε στη Μπάφρα, από το Α μέχρι το Β, ξεύρω...Εκεί μέσα είμαι. Όλη η σφαγή, κάψιμο, τα παιδιά, οι γυναίκες, τα είδα...Το χωριό μου, Τοούζ Αγά λέγαν το. Μεγάλο ήταν, δυο εκκλησιές είχαμε. στην άκρα το χωριό είχε και 5-6 τούρκικες οικογένειες. Σχολείο δεν πήγα, ήμουνα στα βουνά...Τα σχολεία έκλεισαν...Πατέρας, μητέρα, όλοι στο βουνό πάνε...Οι Τούρκοι όλους τους έκοψαν...».\nΣε μια απροσδιόριστη εποχή, που χάνεται στα βάθη της ιστορίας, οι κάτοικοι κλήθηκαν να επιλέξουν αν θα άφηναν τη γλώσσα ή τη θρησκεία τους. Και επέλεξαν το πρώτο. «Πολλά χρόνια χρόνια ήταν μπροστά, αιώνια, όταν πήρανε την περιφέρεια οι Τούρκοι, είπανέ την Μπάφρα: «θρησκεία θα αφήσετε ή γλώσσα». Και λένε οι Έλληνες τη γλώσσα αφήνουμε, θρησκεία δεν αφήνουμε. Στην Τουρκία ήταν η θρησκεία. Καμπάνα χτυπούσε, ο κόσμος στην εκκλησία...Με τους Τούρκους στην αρχή καλά ήμαστε. Σαν αδερφός. Κοντά ήταν ένα μικρό χωριουδάκι, έρχονταν την Κυριακή στην εκκλησία. Και μετά τους φιλοξενούσαμε στο σπίτι: έλα Ισμαήλ, έλα Χασάν...Κι έρχονταν».\nΗ ώρα της κρίσης άρχισε με τον Α' Παγκόσμιο πόλεμο και την εισβολή της Ρωσίας στα τουρκικά εδάφη, που έδωσε ελπίδες για ένοπλο αγώνα στους Χριστιανούς του Πόντου: «Κατεβαίνουν απ' τα χωριά τους και παίρνουν τα όπλα οι Έλληνες τα μισά, πλάκωσαν οι Τούρκοι και βγήκαν στο βουνό, ύστερα δυο χρόνια εμείς. Στο αντάρτικο ήτανε διάφορα όπλα...Ρωσικά λίγα ήτανε, μεγάλη σφαίρα παίρνανε. Αλλά όπλα είχε, σφαίρες δεν είχε...Όσοι πήραν, πήραν. Αυτοί ήταν απάνω στα ψηλά. Μετά δυο χρόνια ήρθε σε μας. Μετά τους Αρμεναίους, αρχίνησε [ο διωγμός και] σε μας. Καλέσανε δυο-τρεις κλάσεις. Δυο γαμπροί μου, μάζεψαν όσους ήταν για επιστράτευση και κατέβηκαν στην Τραπεζούντα, στο Τοχάτ. Εκεί στην παραλία, τους έβαλαν θεριστική βολή. Τους σκότωσαν. Δεν πήγαινα στο μέτωπο...Μετά [οι Τούρκοι] κάλεσαν πάλι στρατιώτες. Ο αδελφός μου πήγε στην κλάση του. Στη Σαμψούντα, 600 λίρες πληρώσαμε, ήρθε ο αδερφός μου. Στο δρόμο [που ερχόταν μαζί] με το συμπέθερό του, τον σκότωσαν...Μετά αρχίνησε πληγή. Αυτό γίνεται όταν τελείωσαν με τους Αρμεναίους, το '14. Μας κάλεσαν στρατιώτες και στο δρόμο μας σκότωναν. Τους παπάδες, τους δασκάλους, όλους τους εμπόρους - Έλληνες ήταν οι έμποροι και οι Τούρκοι το ξέρανε. Πολλοί έλληνες ήμασταν εμείς εκεί. Πιο πολλοί και απ' την Ελλάδα...Εμείς εκεί 4,5 εκατομμύρια ήμαστε. Πλούσιο όλοι έλληνες ήταν. Φόρο από μας παίρνανε. Οι Τούρκοι δε δουλεύανε. Όλοι οι εγγράματοι Έλληνες από την Τραπεζούντα ήταν. Και σε ένα χωριό, και πέντε οικογένειες να είχε, σχολείο είχαν. Σχολείο και εκκλησία».\n«Όταν η Ρωσία κατέβηκε Τραπεζούντα, ήταν ένας αρχηγός, Τσαούς-Αντών (=Αντώνης ο Λοχίας) λέγαν τον. Αυτός κράτος θα' κανε σε μας εκεί. Τολμηρός άνθρωπος, κατέβαινε μέσα στην αστυνομία στη Σαμψούντα. Αστυνομία τουρκική δεν μπορούσαν να τον πειράξουν, τρέμουν». Εκτός απ' τον Τσαούς-Αντών, υπήρχαν πολλοί καπετάνιοι στην περιοχή που έκαναν επιδρομές στα τουρκικά χωριά: «Αυτοί ήταν όλοι μαζί απ' τη Σαμψούντα, πέρα. Τους ακούγαμεν...Όταν ήρθεν η ώρα να χτυπήσουν ένα τουρκικό χωριό, πήγαιναν όλοι μαζί και χτυπούσαν. Παίρναν τα ζώα του, τα γεννήματα του, φεύγουν απάνω στο βουνό και τα μοίραζαν. Ένας από τους Τούρκους ήταν κοντά, τσοπάνος. Έχει ένα μέρος τα ζώα του ελεύθερα. Αυτός δυο χρόνια τροφοδοτούσε εμάς. Οι καπετάνιοι έπαιρνα τα τρόφιμα και τα μοιράζανε στον κόσμο...». Το αντάρτικο δε θα επιβίωνε χωρίς τους τροφοδότες. Θυμάται ακόμη πώς οι Τούρκοι σκότωσαν έναν τροφοδότη, τον Ανανία μετά από προδοσία. Τον σκότωσαν «όπως πιάνεις τα βουβάλια και τα σφάζεις με το ξίφος. Πέρασαν κοντά μου 200 μέτρα...». Στη μάχη ήταν διαφορετικά: «Οι Τούρκοι δεν πολεμάν...Σηκώναν τα χέρια τους μόνο. Σου λέω, σε ένα στενό δρόμο, ρίχναμε ένα δέντρο, έρχονταν εκεί στην ενέδρα, σκοτώναμε 4-5 και υπόλοιποι φεύγουν...Δεν πολεμάν οι Τούρκοι. Άμα είχαν όλοι [οι] άντρες όπλα, Τούρκοι δεν θα ανέβαιναν. Αλλά πουτάνα Αγγλία.Τάφος της Ελλάδας, η Αγγλία είναι. Να ξέρεις ατό...».\nΤα πράγματα άλλαξε άρδην η Οκτωβριανή Επανάσταση του 1917: «Πετάνε οι Ρώσοι τα όπλα επειδή έγινε κομμουνισμός...Τότε βρώμισαν τα πράματα. έρχονατι στο χωριό οι Τούρκοι, καλάνε τους μεγάλους. Πάνε στη Σαμψούντα, μια πόλις 40 χιλιόμετρα απ΄την Μπάφρα, κι εκεί τους σκοτώνουν. Και το '16 [που] ήρθε η καταδίωξη, φεύγουμε στο βουνό. Από το '16 μέχρι το '18. Η δική μας περιφέρεια ησυχία ήτανε. Και το '18 δίνουν μια διαταγή για ανταλλάξιμους και κατεβαίνουμε στα σπίτια. Τότε τον Αντών ήθελαν να σκοτώσουν, μετά δεν μπορούσαν...Κατεβήκαμε ήσυχα στο χωριό...Εμείς νομίζαμε θα μείνουμε στα χωριά μας. Σηκώνομαι ένα πρωί με τον πατέρα, να πάμε στη Σαμψούντα. Μου είχε πει απ' το βράδυ. Καθόμασταν στο καφενείο μπροστά, ο πατέρας μου στα δεξιά, έρχεται ένας Τούρκος τζανταρμάς (=χωροφύλακας): "Γκιαούρ!". Άγρια φωνή (γκιαούρ μας λέγανε οι Τούρκοι). "Ξέρεις, λέει, τον Αντών;", "Ε, πώς να μην ξεύρω. Έρχεται [στο σπίτι μας], τρώει, πίνει αλλά ο ίδιος δεν κοιμάται καθόλου. Τα παιδιά κοιμούνται". (Μια βραδιά, θυμούμαι ο πατέρας μου με ρώτησε. Του έδωσε παστάλ (φύλλα καπνού επεξεργασμένα) που σαν μπαρούτι ήτανε). Ήρθε κοντά στον Τούρκο ο πατέρας μου, του λέει ο Τούρκος: "Γκιαούρ, έλα μαζί μου τον Αντώνη αφού ξεύρεις". Και παίρνει τον πατέρα μου, πηγαίνει στη Σαμψούντα, μέσα. Το κεφάλι του Αντών έφεραν. Του είχαν κόψει το κεφάλι. Ο κουμπάρος του τον πρόδωσε. Το '18 γίνεται αυτό. Στο χωριό ο κόσμος κλαίει...».\nΌταν ο κόσμος κατέβηκε από το βουνό πιστεύοντας πως οι Τούρκοι θα έδιναν αμνηστεία, πλανήθηκε: «Τότε άρχισε σφαγή. Λέγανε οι Τούρκοι "εξορία θέλεις ή φυλακή στη Σουρμελιού;» (σ.σ. ελληνικό χωριό, έδρα της τοπικής τουρκικής χωροφυλακής). Γελάστηκε ο κόσμος, πήγανε στη Σουρμελιού. Οικογένειες ολόκληρες. Ο γαμπρός μου ήτανε γερός, καπνοέμπορος. Πάει στη Μπάφρα μέσα, με τα καπνά του, ένα ζευγάρι βόδια και ένα βουβάλι αρμέξιμο. Εκεί πιάστηκαν. Κι άρχισαν να αγριεύουν...Εμείς στο χωριό τώρα δε ξέρουμε τι γίνεται στο άλλο χωριό. Και μια χήρα - Ελληνίδα - ήρθε και λέει "Σκοτώνουνε μες στα σπίτια. Τους Έλληνες στην πόλη μέσα...Ότι θέλεις κάνουνε". Η αδελφή μου ζεύει το βουβάλι με ένα σκοινί στο λαιμό - η Μπάφρα ήτανε ίσιο μέρος - και πάμε μαζί προς τη Μπάφρα...Από το χωριό μας δυόμιση ώρες μέχρι την πόλη. Ήταν όλο Έλληνες, μόνο τρία χωριά ήτανε τουρκικά. Άρχισε να ψιχαλίζει. Περάσαμε τα τουρκικά φυλάκια...Στο δρόμο βλέπαμε, όλα τα έκαψεν ο Τούρκος...Περνούντες από τη Σουρμελιού, ακούμε βουή. "Σταμάτα εσύ, μου λέει η αδερφή μου, θα πάω να δω εγώ". Πτώματα παντού...Ακόμα βουίζει το κεφάλι μου...Εκεί στη Σουρμελιού είχαν μαζέψει τους άνδρες κι είχαν κάνει θεριστική βολή. Στο χωριό μετά γυρίσανε και κάψανε και τις γυναίκες και τα παιδιά. Αρχίνησαν από κει, κάψιμο συνέχεια...Τους παπάδες τους έπιαναν και τους έδεναν πίσω από το άλογο...Και μετά λέγανε "Ελάτε να δείτε, ένα σκυλί σκότωσα...".\nΑυτά επάθαμεν οι Έλληνες...»\n«Το '18 πάλι εμείς στο βουνό. Σκορπισμένοι, σαν τα ζώα. Όταν έρχονταν Τούρκοι, όλοι μαζί μαζευόμασταν. Σαν άγρια ζώα....Ούτε τα ζώα μας, ούτε τίποτα. Εγώ που ζω τώρα, χελώνες έφαγα. Δυο μήνες. Γι' αυτό ζω. Πέθαιναν κόσμος από την πείνα...Ένας Έλληνας, αν το πιστεύεις, πέθανε η νύφη του και έβαλε το κορίτσι στο καζάνι. έκοψε τα χέρια της, τα έβρασε και τα έφαγε...Με τα μάτια μου το' δα αυτό».\n«Τραβήξαμε πολλά βάσανα. Πείνα και σκοτωμός...Ούτε γιατρούς, τίποτα. Φάρμακα δε ξέραμε 'μεις...Όπλο είχε, σφαίρα δεν είχε. Όπως ένα μπαστούνι...Από την Άγκυρα κατεβαίνει στην Μπάφρα ένα ποτάμι, στην άκρα. Από την πέρα μεριά, ένα χωριό, Τέκετζε το λέγανε.Έλληνες. Τους βάλανε στον Αϊ-Γιώργη, στην εκκλησία μέσα και τους έκαψαν. Και μετά θεριστική βολή στον κόσμο. Ανάμεσα τους ήταν ένα κορίτσι 13-14 χρονών που έμεινε. Έζησε. Φώναξαν οι Τούρκοι "Όποιος είναι ζωντανός, ας σηκωθεί, δε θα τον πειράξουμε". Δε σηκώθηκε. Μόλις αυτοί έφυγαν, το κορίτσι ήρθε στο βουνό μες στα αίματα...Τέτοια καταστροφή έκαμαν την Μπάφρα...Σκοτωμός όλη την περιφέρεια. Όσοι ήτανε στη Μπάφρα μέσα, έμειναν. Όλους τους πήραν απ' τα σπίτια κι απ' τα ταβάνια και τα υπόγεια και τους πήγαν στο μεγάλο ποτάμι - σαν το Στρυμόνα. Βαθύ, μεγάλο, αν δεν ξέρεις κολύμπι, δεν μπορείς να περάσεις. Εκεί σκότωναν και οι άνθρωποι πέφταν στη θάλασσα...Καθάρισαν όλους τους Έλληνες εκεί. Τελευταία, αυτό το πράμα έκαναν, γέλαγαν τον κόσμο. Αλλά και να μην πήγαιναν, στο βουνό, πείνα είχε. Έρχονταν οι Τούρκοι - αστυνομία και στρατός - και μας κυνηγούσαν».\n«Μια βραδιά, θυμάμαι, περάσαμε από ένα ποτάμι. Βράδιασε εκεί. Εκείνη τη στιγμή βάρεσαν σάλπιγγα για το ψωμί. Ο πατέρας μου φοβήθηκε που σταματήσαμε και μας λέει "Σηκωθείτε, θα φύγουμε". Φύγαμε. Όσοι έμεινα εκεί, το άλλο πρωί τους βρήκαμε. Με τη ξιφολόγχη τους είχαν σκοτώσει...Τους περικύκλωσαν. Πού θα έφευγαν;... Τρεις μέρες κατεβήκαμε κοντά στο χωριό. Ήταν έρημο. Χόρτο τρώγαμε. Χόρτο...εμείς ανάγκη είχαμε το αλάτι. Άμα αλάτι έχεις, όλα τα τρως. Την αγριάδα μάζεψε, βράσε, βάλε λίγο αλάτι και τρως. Άμα δεν έχει αλάτι, δύσκολο...».\nΤα χωριά στο βουνό ήταν πολύ μικρά, φτωχά και μισοερειπωμένα για να θρέψουν τους ξεσπιτωμένους οι οποίοι σώθηκαν από τον υποσιτισμό μόνο χάρη στον πλούτο του τόπου: «Τα βουνά πολύ πλούσιο μέρος ήταν. Κάστανα θέλεις; μήλα θέλεις; απίδια θέλεις; Γλυκά κάστανα, τα σπάγαμε με τη βέργα και τα τρώγαμε. Μια μέρα στον αγρό θυμούμαι που γύριζα νηστικός, στην άκρη ήταν δάσος. Βλέπω, κιτρινίζει κάτι. Πάω κοιτάζω, ήταν σπόρος από απίδι. Ήρθε ο χειμώνας, έπεσαν τα φύλλα, ήρθε χιόνι. Έλιωσε το χιόνι, πάω ξανά, απίδια. Ούτε ξέρω πόσα έφαγα εκεί...».\n«Ακριβώς το '21 τον Απρίλιο κατεβήκαμεν σε ένα τουρκικό χωριό. Από μια χαράδρα μακριά, φώναξαν σε μας Τούρκοι "Ελάτε δω!". Το απόγευμα ήταν. Δεν πήγαμε...Στον ποτάμι είχανε σφάξει χιλιάδες, απ' αυτούς που κατέβηκαν απ' το βουνό. Με τον κασμά, με το τσεκούρι τους σκοτώνανε...Εκείνο το βράδυ σαν τα ζώα κοιμηθήκαμε [έξω απ' το χωριό]. Ήμασταν στο χωρίο εκείνη τη νύχτα. Ακούω ένα γαϊδούρι, φωνάζει. Ήταν ενός Τούρκου χωριάτη, που μαζί με το στρατό πηγαίνουν...Εγώ δε ρωτάω το νου μου, δε σκέβω (=σκέφτομαι) πως έρχεται το γαϊδούρι εδώ. Πάω κοντά, δάσος μεγάλο ήτανε. Βράδιαζε. Μόλις έφτασα στα πρώτα σπίτια, γεμάτο στρατός το βουνό. Μαζεύω λίγο πίσω. Βγαίνει ο στρατός εκεί και έτρωγε για βράδυ. Πήγα, βρήκα τα κουκούτσια, τα ψωμία που άφησαν. Παραπέρα πάω, ήταν ένα κόκαλο τόσο μεγάλο. Το έφαγα, δεν έπαθα τίποτα...Αυτό τώρα σκυλί ήταν, ανθρώπου ήτανε, ποιος ξέρει;».\n«Εκείνη την ώρα που πήγαινα πάνω, η μάνα μου, ο πατέρας μου, τα αδέλφια μου έρχονταν για να παραδοθούν. Η μάνα μου μάζεψε τα κορίτσια να κατέβουνε στην πόλη το άλλο πρωί. Πλαγιάσανε στα ντουβάρια μιας εκκλησίας. Ο πατέρας μου πέθανε εκείνο το βράδυ, τον σκεπάσανε μ' ένα πάπλωμα. Στο δρόμο για τη Σαμψούντα, τους έπιασαν οι Τούρκοι και τους πήγαν στη Σαμψούντα. Τους άφησαν ελεύθερους. Τακ τακ πόρτα-πόρτα πηγαίνανε, [ζητούσανε] λίγο ψωμί. Όσοι έφαγαν, το βράδυ θάνατο...Τους έδωσαν ξερά φασόλια, χωρίς νερό. Έκαψε το στομάχι τους και πέθαναν. Επί τόπου έμειναν. Πέθαναν. Εμείς, με την αδερφή μου αλεύρι πήραμεν, ρύζι σούπα φτιάξαμε. Τα εντέρια μας κολλημένα ήτανε. Αλλά είχαμε φάει χελώνες και αυτό ωφέλησε εμάς...Μία αδερφή μου έζησε, πέθανε εδώ στην Κατερίνα αργότερα. Ο ένας αδερφός μου δούλεψε σε ένα τσιφλίκι τρεις μέρες. Όταν τελιώνει εκεί, δεν έφυγε στην πόλη. Και τον σκότωσαν εκεί για τα ρούχα του. Τα είδαμε μετά, ένας Τσερκέζος τα φορούσε...Για τα ρούχα σκότωσαν τον αδερφό μου...».\n«Ο τελευταίος σαδισμός των Τούρκων ήταν η τιμή των 8 λιρών που ορίστηκε για το εισιτήριο για την Ελλάδα. Ένα άτομο για να έρθει στην Ελλάδα, ήταν 8 λίρες τουρκικές. Πήγαμε στη Σαμψούντα και δουλέψαμε. Δυο χρόνια σε ένα τσιφλίκι, καπνόν εκάναμεν. Δε μας άφησε τίποτα ο Τούρκος [τσιφλικάς]. Σε ένα χωριό όλοι παστάλια κάναμεν. Κι από κει πήραμε λεφτά και ήρθαμε. Ό,τι λεφτά πήραμε, μ' αυτά ήρθαμε. Οκτώ λίρες. Γι' αυτό ήρθαμε τελευταίοι, το '24 ήρθαμε...Έμειναν πολλοί πίσω. Στη Σαμψούντα πήραμε το καράβι. Μέναμε στην Κωνσταντινούπολη σε ένα μέρος. Κάναμε μπάνιο με κρύο νερό, για να μην κολλήσεις αρρώστιες. Στον Αϊ-Γιώργη κάναμε το σταυρό μας και μετά ήρθαμε στην Έλλαδα. Μας έβγαλε στη Θεσσαλονίκη. Οκτώβριος ήτανε θυμάμαι ακριβώς, εβάλαμε πανί στο Καραμπουρνού. Ψάχναμε χωριό. Στον κάμπο να μύγα και κουνούπι, δεν μπορούσες να καθίσεις...Στο Λαγκαδά δυο μέρες καθίσαμεν. Μέχρι να μας κατεβάσει το φορτηγό, γύρισε πίσω...».\nΜέχρι το 1947, ο κ.Χαράλαμπος έμεινε στο χωριό Κοκκινοχώρι Θεσσαλονίκης, ένα χωριό 50-100 σπιτιών που εκκενώθηκε στον εμφύλιο. Σήμερα πεδίο βολής του στρατού. «Πολύ δύσκολα χρόνια. Όταν ήρθαμε Ελλάδα, δεν είχαμε τίποτα, ήμασταν όπως ήρθαμε... Έμεινε να πάρεις και τίποτα; Στο βουνό πήραμε ένα στρώμα και το είχαμε δυο άτομα! Φεύγαμεν συνέχεια. Ερχόντουσαν οι Τούρκοι, τρέχαμε...Έξω κοιμούσαν...Σαν τα άγρια ζώα. Με τα ρούχα που φορούσαμεν...».\nΤο Κοκκινοχώρι (πρώην Τσεσμέ Μαχαλάς) είχε μερικά τουρκικά σπίτια αλλά το χωριό δομήθηκε ουσιαστικά από τους Μπάφραλήδες που επιδόθηκαν στην καλλιέργεια της γης - σιτάρι, κριθάρι, καλαμπόκι και καπνό. Πόντιοι και λίγοι Θρακιώτες εγκαταστάθηκαν και σε όλα τα γύρω χωριά, Μαυρούδα, Λίμνη, Ανοιξιά, Φιλαδέλφεια, Ξεροπόταμος, Ασκός κ.α.\nΟ κ. Χαράλαμπος παντρεύτηκε δυο φορές και έκανε συνολικά έξι παιδιά. Η δεύτερη γυναίκα του, Αικατερίνη Τσαπανίδου, ήταν Πόντια από τη Ρωσία. Υπηρετούσε κληρωτός από το 1933 μέχρι και το 1947. Από την Καβάλα στα όπλα, όταν νίκησαν οι κομμουνιστές, τον Απρίλιο του 1941 "στου Μεταξά τα χαρακώματα". «Έξι φορές φόρεσα το χακί, όχι μία. Όταν ήρθαμε οι πρόσφυγοι, εγώ μεγάλος ήμουνα, είπανε να περάσουν οι μικροί. Τελευταία τι σκέφτηκε το κράτος: το '33 διαταγή να περάσουν επιτροπή όσοι δεν μπόρεσαν. Όταν άνοιξε ο πόλεμος του '40 ήμουνα έφεδρος στις Σέρρες, τέσσερις μήνες. Απολύομαι ύστερα από κεί, 18 μέρες η καμπάνα χτυπάει. Πάμε στην Αλβανία! Περάσαμε παγωμένα ποτάμια. Πέντε μέρες ούτε ψωμί. Και μια άλλη φορά με κάλεσαν πάλι, σκοπευτής πολυβόλου. Μάθημα στο πολυβόλο...Εγώ μεγάλωσα με στρατό, κυνήγια ήξερα να κάνω. Μόλις το γύρισα...Καλά, λέει, από που ξέρεις; Ε, πως να μη ξέρω, λέω, ολόκληρο γαϊδούρι;!».\n«Οι Τούρκοι τεμπέληδες είναι, δεν δουλεύουν. Παζάρι γινόταν στην Μπάφρα, μόνο Έλληνες πήγαιναν. Βούτυρο θέλεις; Γιαούρτι θέλεις; Όλα...Και τώρα έτσι είναι. Τα χωριά τους χάλια. Πρώτη φορά που [ξανά]πήγα στο χωριό, είδα του θείου μου το σπίτι. Μπροστά είχε [θυμόμουνα] μουριά και καρυδιές, μεγάλα δέντρα. Δεξιά και αριστερά. Το σπίτι το έκαψαν. Κοιτάζω, λέω ένα γέρο Τούρκο "εδώ ήτανε σπίτι, είχε μεγάλα δέντρα, που πήγαν;", "τα κόψαμε, εγώ τα έκοψα", "γιατί τα έκοψες;", "κρυώναμε. Εδώ ούτε γαϊδούρι δεν έχουμε...". Την εκκλησία τη χάλασαν, θέλαν πέτρες για να χτίσουν σπίτι. Τίποτα βρε παιδί μου! Με τον κασμά έσκαβες και έσπερνες καλαμπόκι, τέτοιο πλούσιο μέρος. Αλλά δε δουλεύουν...Αυτοί που πήγαν τώρα πρόσφυγες, δουλεύουν. Η Μπάφρα είχε δύο τζαμιά και τώρα έχει 15. Και μου είπαν [όταν πήγα]: "εσύ Γιουνάν, δεν πείραξες εμάς...εσάς όμως σας κάνανε πολύ σκοτωμό"...Τα σπίτια τι τα έκαψαν; τι τους έφταιγαν; Αγράμματοι άνθρωποι. Και θέλουν να σκεπάσουν αυτά που έγιναν. Αλλά όλες οι χώρες λένε να πληρώσουν». Σε πρόσφατη εκδήλωση της Νομαρχίας Θεσσαλονίκης για τη 19η Μαΐου, επέτειο της Γενοκτονίας του Ποντιακού Ελληνισμού, ο ίδιος τιμήθηκε και έγινε αντικείμενο λατρείας από κοινό και συνέδρους.\nΑν και ο κ.Χαράλαμπος δε ξέρει γράμματα, καταλαβαίνει το περιεχόμενο της λέξης "Γενοκτονία". Ξέρει επίσης πως η μνήμη όσων συνέβησαν στον Πόντο και η μετάδοση τους στους νέους είναι αυτονόητο καθήκον για εκείνον. Και σε προσωπικό επίπεδο, ο μοναδικός ίσως τρόπος για να ξορκίσει τους εφιάλτες...\nΣυνέντευξη στον ΙΑΣΟΝΑ ΧΑΝΔΡΙΝΟ για το ΕΘΝΟΣ, Ασκός Θεσσαλονίκης, 7 Ιουλίου 2010.\nΕτικέτες Ιστορικά Θέματα, Συνεντεύξεις


"Καλάθι αλληλεγγύης", η νέα κίνηση υποστήριξης πεινασμένων - omniatv\n“Καλάθι αλληλεγγύης”, η νέα κίνηση υποστήριξης πεινασμένων\nΤοδαμε πριν μερικές μέρες στην Κοζάνη.\nΜε πρωτοβουλία του εκεί δήμου, έχουν τοποθετηθεί καλάθια στα σούπερ μάρκετ της πόλης, όπου κάθε πελάτης μπορεί να αφήσει ότι τρόφιμο θέλει, ακόμη και νωπό όπως κρέας. Δυο φορές την ημέρα, τα “καλάθια” συγκεντρώνονται από δύο οδηγούς του δήμου, 12 ακόμη εθελοντές μαγειρεύουν σε καθημερινή βαση και οι οδηγοί μοιράζουν σε σπίτια περίπου 120 μερίδες έτοιμου φαγητού.\nΑρωγοί στην προσπάθεια είναι ένας φούρνος της πόλης που παρέχει δωρεάν ψωμί, δύο επιχειρήσεις οπωρολαχανικών που παρέχουν δωρεάν προϊόντα και μιά βιοτεχνία σαλατών που περέχει δωρεάν ελαιόλαδο.\nΟ δήμος της πόλης παρέχει το χωρο παρασκευής, 3 υπαλλήλους και όλη την οργάνωση που στηρίζεται κυρίως σε καμιά 15αριά συνολικά εθελοντές που με ένα τηλεφώνημα πάνε από τις 5 το πρωί για να βοηθήσουν, ανάλογα με τη δυσκολία του φαγητού.\nΗ κίνηση βρήκε μιμητές, στη Νάουσα.\nΚι εκεί, στα σούπερ μάρκετ της πόλης μπήκαν “καλάθια αλληλεγγύης” με τον ίδιο σκοπό, τη συγκέντρωση ειδών διατροφής, χωρίς όμως να ανακοινωθεί κάποια παραπέρα οργάνωση.\nΑκόμη, αρκετοί ακόμα δήμοι σκέφτονται να οργανώσουν παρόμοιες δράσεις.\nΠρέπει να σημειώσω πως το “καλάθι αλληλεγγύης” δίνει μια άμεση πληροφόρηση σε όποιον και όποια θέλει να βοηθήσει, καθώς όλοι βλέπουν τι συγκεντρώνεται εκεί κάθε μέρα ή ακόμη και το μενού της επόμενης και να ρυθμίσουν ανάλογα τη συνεισφορά τους.\nΠροηγούμενο άρθρο14/11/2011 – Δολοφονία αστυνομικού στη Γάζα\nΕπόμενο άρθροOccupy Harvard: ένα πανεπιστήμιο για το 99%


Μωρό γεννήθηκε την στιγμή της έκρηξης στη Βηρυτό – Η συγκλονιστική εικόνα του πατέρα με τον γιο του | Κίνηση «Απελάστε το Ρατσισμό»\nΑΡΧΙΚΗ ΣΕΛΙΔΑ Μωρό γεννήθηκε την στιγμή της έκρηξης στη Βηρυτό – Η συγκλονιστική εικόνα του πατέρα με τον γιο του\nΜωρό γεννήθηκε την στιγμή της έκρηξης στη Βηρυτό – Η συγκλονιστική εικόνα του πατέρα με τον γιο του\nΟ Τζαντ πήρε αμέσως τον γιο του αγκαλιά θέλοντας να τον προστατεύσει και η Κριστάλ έμεινε πάνω σ’ ένα κρεβάτι γεμάτο θραύσματα από σπασμένα τζάμια. «Ήταν μια πολύ δύσκολη κατάσταση. Ήμασταν στο δωμάτιο όταν σημειώθηκε η έκρηξη. Δεν καταλάβαμε τι είχε συμβεί. Όλα διαλύθηκαν, τίποτα δεν είχε μείνει στη θέση του. Πήρα γρήγορα το παιδί μου αγκαλιά για να το προστατεύσω κι έτρεξα να βρω μια γωνιά να κρυφτώ καθώς φοβόμουν μια δεύτερη έκρηξη», τονίζει σε τηλεφωνική συνέντευξη που παραχώρησε στο Αθηναϊκό/Μακεδονικό Πρακτορείο Ειδήσεων, από την Βηρυτό, ο Τζαντ Σαουάγια. Η φωτογραφία του νεαρού πατέρα στο πάτωμα του διαδρόμου να κρατά σφιχτά το νεογέννητο γιο του, πάνω στα γεμάτα κηλίδες αίματος ρούχα του, λίγα λεπτά μετά τη φονική έκρηξη στη Βηρυτό, συγκλονίζει.\nΛίγα λεπτά αργότερα, ο Τζαντ επέστρεψε στο δωμάτιο για να βοηθήσει τη σύζυγό του προκειμένου να φύγουν από το νοσοκομείο. Έχοντας γεννήσει μόλις ένα τέταρτο της ώρας πριν, η Κριστάλ χρειάστηκε να κατεβεί πέντε ορόφους με τις σκάλες, μέσα στον πανικό που επικρατούσε παντού. «Δεν ξέραμε τι πραγματικά συνέβη. Όλα γύρω μας ήταν κατεστραμμένα, αίμα και τραυματίες παντού», λέει ο νεαρός πατέρας, ο οποίος το μόνο που σκεφτόταν εκείνη τη στιγμή ήταν να μεταφέρει τη σύζυγο και τον γιο του σε άλλο νοσοκομείο που δεν είχε πληγεί από την έκρηξη. «Εκείνη τη στιγμή του απόλυτου χάους βρήκαμε τη δύναμη να σκεφτούμε πως έπρεπε να κάνουμε κάτι κι έτσι πήγαμε σ’ ένα άλλο νοσοκομείο, που ευτυχώς μας δέχθηκαν», σημειώνει ο Τζαντ.\nΑυτοί, όμως, στους οποίους το νεαρό ζευγάρι θα χρωστάει αιώνια ευγνωμοσύνη, όπως χαρακτηριστικά λέει, είναι οι γιατροί και το νοσηλευτικό προσωπικό του νοσοκομείου, αφού τους βοήθησαν και τους φρόντισαν παρ’ όλο που και οι ίδιοι είχαν τραυματιστεί. «Είναι ήρωες. Δεν μπορώ να περιγράψω με λόγια πόσο ευγνώμων είμαι για όλα όσα έκαναν για εμάς», υπογραμμίζει ο πατέρας του μικρού Ναμπίλ, όπως είναι το όνομα του αγοριού. Οι σκοτεινές αυτές στιγμές θα παραμείνουν παντοτινά χαραγμένες στη μνήμη της Κρίσταλ και του Τζαντ αλλά τώρα που το αρχικό σοκ έχει κάπως ξεπεραστεί, αφού έχουν επιστρέψει πλέον στο σπίτι τους και είναι όλοι καλά στην υγεία τους, ήδη σκέφτονται την επόμενη μέρα. «Θα πρέπει να συνεχίσουμε να αγωνιζόμαστε για να χτίσουμε ένα όμορφο μέλλον για τον γιο μας. Αυτό που σκεφτόμαστε είναι αν πρέπει να μείνουμε εδώ ή να πάμε αλλού», λέει χαρακτηριστικά ο νεαρός πατέρας.\nΜωρό γεννήθηκε την στιγμή της έκρηξης στη Βηρυτό


ΠΕΤΡΕΛΑΙΟ ΘΕΡΜΑΝΣΗΣ ΣΕ ΜΗΧΑΝΗΜΑΤΑ ΤΟΥ ΜΩΡΕΑ ΒΡΗΚΕ ΤΟ ΣΔΟΕ!! - Καφενείο Μεγαλόπολης\nΑρχική ΕΠΙΧΕΙΡΗΣΕΙΣ ΠΕΤΡΕΛΑΙΟ ΘΕΡΜΑΝΣΗΣ ΣΕ ΜΗΧΑΝΗΜΑΤΑ ΤΟΥ ΜΩΡΕΑ ΒΡΗΚΕ ΤΟ ΣΔΟΕ!!\nΠΕΤΡΕΛΑΙΟ ΘΕΡΜΑΝΣΗΣ ΣΕ ΜΗΧΑΝΗΜΑΤΑ ΤΟΥ ΜΩΡΕΑ ΒΡΗΚΕ ΤΟ ΣΔΟΕ!!\nΜια υπόθεση φοροδιαφυγής αλλά και εισφοροδιαφυγής αρχίζει να εξυφαίνεται στους κόλπους της κοινοπραξίας «Μορέας Α.Ε.», η οποία έχει αναλάβει την κατασκευή του αυτοκινητοδρόμου στην Πελοπόννησο, και συγκεκριμένα τον οδικό άξονα Κορίνθου – Τρίπολης – Καλαμάτας.\nΗ ΑΠΑΝΤΗΣΗ ΤΟΥ ΜΟΡΕΑ\nΑπαντώντας σε δημοσιεύματα σχετικά με έρευνα του ΣΔΟΕ σε εργοτάξια της «Κοινοπραξίας ΜΟΡΕΑΣ» σας ενημερώνουμε για τα εξής:\n1. Το πρωί της Τρίτης κλιμάκια του Σώματος Δίωξης Οικονομικού Εγκλήματος (Σ.Δ.Ο.Ε.) πραγματοποίησαν έλεγχο στα φορτηγά αλλά και στα μηχανήματα που εργάζονται στην κατασκευή του έργου.\n2. Σε ότι αφορά τα οχήματα και τα μηχανήματα της κοινοπραξίας, δεν διαπιστώθηκε ουδεμία παράβαση ούτε σχετικά με τη νομιμότητά τους, ούτε σε σχέση με το καύσιμο που χρησιμοποιούσαν.\n3. Στο χώρο εργάζονται φορτηγά αυτοκίνητα Δημόσιας Χρήσης και μηχανήματα υπεργολάβων, με τους οποίους έχουν υπογραφεί οι νόμιμες συμβάσεις. Σύμφωνα με τις πρώτες πληροφορίες, τα όργανα του ΣΔΟΕ φαίνεται ότι διαπίστωσαν παρατυπίες σε τέσσερα φορτηγά, που λειτουργούσαν με υπεργολαβικές συμβάσεις στο Εργο.\n4. Επομένως δεν υπάρχει καμία ευθύνη της Κ/Ξ ΜΟΡΕΑΣ\nΑπό το www.zougla.gr/page.ashx?pid=2&aid=267054&cid=4\nΠροηγούμενο άρθροΟ ΚΑΘΗΓΗΤΗΣ ΟΙΚΟΝΟΜΟΠΟΥΛΟΣ ΞΑΝΑΧΤΥΠΗΣΕ ΚΑΙ ΣΥΝΕΧΙΖΕΙ ΝΑ ΠΡΟΤΕΙΝΕΙ ΝΑ ΕΡΘΟΥΝ ΤΑ ΣΚΟΥΠΙΔΙΑ ΤΗΣ ΜΙΣΗΣ ΕΛΛΑΔΑΣ ΣΤΗΝ ΜΕΓΑΛΟΠΟΛΗ!\nΕπόμενο άρθροΟ ΚΑΘΗΓΗΤΗΣ ΟΙΚΟΝΟΜΟΠΟΥΛΟΣ ΞΑΝΑΧΤΥΠΗΣΕ ΚΑΙ ΣΥΝΕΧΙΖΕΙ ΝΑ ΠΡΟΤΕΙΝΕΙ ΝΑ ΕΡΘΟΥΝ ΤΑ ΣΚΟΥΠΙΔΙΑ ΤΗΣ ΜΙΣΗΣ ΕΛΛΑΔΑΣ ΣΤΗΝ ΜΕΓΑΛΟΠΟΛΗ!


Flash back #715 - Θα στα βγάλω όλα στη φόρα (Άντζελα Δημητρίου) - e-Stage.gr\nHome > ΜΟΥΣΙΚΗ > Flash Back > Flash back #715 – Θα στα βγάλω όλα στη φόρα (Άντζελα Δημητρίου)\nFlash back #715 – Θα στα βγάλω όλα στη φόρα (Άντζελα Δημητρίου)\nby Χριστίνα Πανταζή - 6 Δεκεμβρίου 2018\nΚαλημέρα και τα μάζευα τα παραπτώματά σου! Τι νόμιζες. Συλλογή έκανα μέχρι που δεν άντεξα άλλο κι είπα να στα βγάλω όλα στη φόρα! Τώρα τώρα έρχεται η σειρά της Άντζελας Δημητρίου και η ώρα της αλήθειας.\n1990 λοιπόν και ανεπανάληπτο LP «Εσύ τι λες». Μια αφορμή είναι αρκετή για να ραγίσει το γυαλί. Να λυθεί η σιωπή και να βγούνε τ’ άπλυτα στη φόρα.\nΗ Λαίδη Άντζελα από τις 10 δημοφιλέστερες Ελληνίδες τραγουδίστριες των τελευταίων δεκαετιών μας θυμίζει μία από τις πολλές επιτυχίες της. Χρυσό και πλατινένιο το «Εσύ τι λες», με αξέχαστα σουξέ από την εποχή της Άντζελας!\nΠάμε να τα βγάλουμε όλα στη φόρα σε στίχους Ηλία Φιλίππου και μουσική Δημήτρη Σταμπουλή.\n«Τα μάζευα, τα μάζευα\nτα παραπτώματά σου\nκαι άλλο πια δεν άντεξα,\nάκου τα κι άντε γεια σου.\nΘα σ’ τα βγάλω όλα στη φόρα,\nτης αλήθειας ήρθε η ώρα,\nτώρα, τώρα, τώρα, τώρα.\nΣ’ τα φύλαγα, σ’ τα φύλαγα,\nτην αφορμή ζητούσα\nκι έκανα πως δεν κοίταγα\nγι’ αυτό και δεν μιλούσα.\nτώρα, τώρα, τώρα, τώρα»\nBest Night Ballads #224 – Sweet Sixteen (Billy Idol)\nThe Voice: Ποια τραγουδίστρια συγκλόνισε τον Ρουβά (video)


Πρώτη καταχώρηση: Κυριακή, 16 Φεβρουαρίου 2020, 17:23\nΤο Πανελλήνιο Πρωτάθλημα 20χλμ. βάδην Κ23 και παράλληλα, το φεστιβάλ βάδην διεξήχθη την Κυριακή (16/2) στην πόλη της Πάτρας με πολλές καλές επιδόσεις.\nΗ Όλγα Φιάσκα (ΑΣ Άθλος Μυτιλήνης) αναδείχθηκε νικήτρια στις Γυναίκες Κ23, στο πρώτο 20άρι της καριέρας της, το οποίο μάλιστα συνδύασε με πολύ καλή επίδοση. Η αθλήτρια από τη Μυτιλήνη τερμάτισε σε 1 ώρα 40.20 κι έδειξε πως στο εγγύς μέλλον θα είναι σε θέση να προσεγγίσει καλύτερες επιδόσεις. Δεύτερη στο σημερινό αγώνα ήταν Ευθυμία Κουρκουτσάκη (ΓΑ Ιλισσός) με 1.44.49 και στην τρίτη η Δήμητρα Μπόχωρη (ΟΚΑ Βικέλας Βέροιας) με 1.49.51. Στους Άνδρες ο Τάσος Στάμος (ΑΠΣ Φίλιππος Βέροιας) σε 1.54.00, ενώ ακυρώθηκε ο Γιώργος Τζατζιμάκης (ΓΣ Ελευθέριος Βενιζέλος), που ήταν ο δεύτερος που μπήκε στην εκκίνηση.\nΟ Αλέξανδρος Μορτζάκης (ΑΕΠ Ολυμπίας) έπιασε το όριο για το Ευρωπαϊκό Πρωτάθλημα Κ18, αφού διένυσε τα 10χλμ. βάδην σε 45.26, ενώ το όριο για την ίδια διοργάνωση εξασφάλισε και η Αναστασία Αντωνοπούλου (Ίκαρος Ν. Ιωνίας) με 24.31 στα 5χλμ. βάδην, που αποτελεί ατομικό της ρεκόρ και της επιτρέπει να σκεφτεί μια καλή παρουσία στη διοργάνωση. Η νεαρή με τη σημερινή της επίδοση έγινε η κορυφαία αθλήτρια της κατηγορίας της φέτος στον κόσμο.\nΠολύ κοντά στο όριο για τη διοργάνωση του Ριέτι βρέθηκε και ο Αριστοτέλης Μπούσδας (Φωκιανός Καρδίτσας), που διένυσε την απόσταση σε 45.51, με το όριο να είναι 45.50. Σε κάθε περίπτωση ο νεαρός θα έχει την ευκαιρία στους επόμενους αγώνες να πετύχει την παραπάνω επίδοση.\nΠολύ καλή παρουσία και από την Χριστίνα Παπαδοπούλου (ΠΓΣ), που ήταν νικήτρια στα 20χλμ. βάδην κάνοντας μάλιστα ατομικό ρεκόρ με 1.38.23. Στους Άνδρες επικράτησε ο Ζαχαρίας Τσαμουδάκης (ΟΦΗ) με 1.33.08.\nΤελευταία ενημέρωση: Κυριακή, 16 Φεβρουαρίου 2020, 17:28\nΧάντμπολ: Αρχίζει η προετοιμασία για τα προκριματικά του EURO 2022 η Eθνική


Αβραμίδης Ιωάννης (Βατούμ Ρωσίας 1922-), Μοντέλο για τον κίονα της ανθρωπότητας\n270 x 80 x 80 εκ.\nΆγνωστος ( -), Παντοκράτωρ\n94,5 x 74 εκ.\nΥλικό:Αυγοτέμπερα σε ξύλο\nΆγνωστος (-), Η Σουσάνα\n54 x 105 εκ.\nΥλικό:Λάδι σε μουσαμά\nΆγνωστος (-), H Παναγία με το Βρέφος και δύο αγγέλους\n59 x 44 εκ.\nΥλικό:Λάδι σε ξύλο\nΆγνωστος (-), Αντιφωνάριο. Μουσικοί ύμνοι\n48,5 x 34,5 εκ.\nΥλικό:Χειρόγραφο σε περγαμηνή\nΑλταμούρας Ιωάννης (Φλωρεντία 1852-Σπέτσες 1878), Δύο ιστιοφόρα\n27 x 37 εκ.\nΑλταμούρας Ιωάννης (Φλωρεντία 1852-Σπέτσες 1878), Το λιμάνι του Helsingor\n28,5 x 40 εκ.\nΑραβαντινός Πάνος (Κέρκυρα 1886-Παρίσι 1930), Σπουδή χεριών\n26,5 x 41,3 εκ.\nΥλικό:Μολύβι και κάρβουνο σε χαρτί\nΑραβαντινός Πάνος (Κέρκυρα 1886-Παρίσι 1930), Προσωπογραφία Βασιλικής (Τούλας) Αραβαντινού\n65 x 54 εκ.\nΥλικό:Κάρβουνο και παστέλ σε χαρτόνι\nΑσπριώτου Κλεονίκη (Βάρνα Βουλγαρίας 1870-Αθήνα 1930), Προσωπογραφία Σοφίας Σλήμαν\n64 x 53 εκ.\nΥλικό:Παστέλ σε ύφασμα


Τι μπορείτε να κάνετε αν το παιδί σας βρίζει\nΑπλοί τρόποι για να τα καταφέρετε.\nΠαρατηρείτε ότι το παιδί σας αρχίζει και γίνεται επιθετικό. Το παιδί σας αρχίζει να χρησιμοποιεί «κακές» λέξεις. Θα πρέπει να ξέρετε ότι μπορεί να την έχει ακούσει και να την επαναλαμβάνει. Αν όμως αρχίζει να γίνεται συνήθεια τότε θα πρέπει να ανησυχείτε.\nΑυτό που θα πρέπει να θυμάστε είναι ότι πρέπει να γίνεται το καλό παράδειγμα για τα παιδιά σας. Τα παιδιά τείνουν να μιμούνται συμπεριφορές που βλέπουν από τους άλλους. Καλό είναι λοιπόν να μην χρησιμοποιείται βρισιές τουλάχιστον μπροστά τους.\nΚαλό είναι μιλήσετε με το παιδί σας. Βοηθήστε το να καταλάβει ότι το λεξιλόγιο που χρησιμοποιεί δεν είναι αποδεκτό. Εξηγήστε του για ποιους λόγους δεν πρέπει να λέει τις συγκεκριμένες λέξεις και εκφράσεις.\nΣυζητήστε μαζί του κάποιους οικογενειακούς κανόνες ως προς το ποιες λέξεις είναι αποδεκτές στο σπίτι.\nΕπίσης μπορείτε να εξηγήσετε στο παιδί γιατί κάποιες λέξεις είναι αποδεκτές στο σπίτι και όχι στο σχολείο και πώς κάθε μέρος έχει διαφορετικούς κανόνες.\nΔώστε προσοχή στα προγράμματα που παρακολουθεί το παιδί στην τηλεόραση, τα παιχνίδια που παίζει στον υπολογιστή και γενικά στις δραστηριότητές του. Μια καλή ιδέα θα ήταν να μεταφέρετε τον υπολογιστή και την τηλεόραση σε κάποιον χώρο όπου θα υπάρχει επίβλεψη όπως είναι το σαλόνι.\nΠώς να διαχειριστείτε το σχολικό άγχος\nΤο παιδί μου αρνείται να πάει σχολείο – Τι να κάνω;\nΠροσαρμογή στο πρόγραμμα του σχολείου\nOι αλλαγές που πρέπει να κάνετε στο σπίτι πριν από τον ερχομό του μωρού\nΝα γιατί είναι καλό για το παιδί σας να πηγαίνει κατασκήνωση\nΠότε πρέπει να γίνεται το τεστ εγκυμοσύνης για να είναι έγκυρο


Υπόθεση Marfin: Αθώοι οι βασικοί κατηγορούμενοι - CNN.gr\nΥπόθεση Marfin: Αθώοι οι βασικοί κατηγορούμενοι\nΔευτέρα, 31 Οκτωβρίου 2016 17:49\nΟμόφωνα αθώοι κρίθηκαν από το Πρωτοβάθμιο Κακουργιοδικείο ο Θοδωρής Σίψας και ο Παύλος Αντρέεβ, που ήταν κατηγορούμενοι για τον φονικό εμπρησμό της Marfin.\nΣυγκεκριμένα, ο Θεόδωρος Σίψας 34 ετών, κατηγορούνταν για την επίθεση με μολότοφ κατά του υποκαταστήματος της τράπεζας Marfin στην οδό Σταδίου, και ο 34χρονος Παύλος Αντρέεβ, φερόταν να είναι υπαίτιος για την επίθεση στο βιβλιοπωλείο "Ιανός".\nΩστόσο, όπως ανέφερε η εισαγγελέας, από κανένα στοιχείο της αποδεικτικής διαδικασίας δεν προέκυψαν σοβαρές ενδείξεις για το ότι οι κατηγορούμενοι ήταν ανάμεσα στους εμπρηστές της τράπεζας.\nΣτις απολογίες τους σήμερα, ενώπιον του δικαστηρίου, αρνήθηκαν και πάλι κάθε σχέση τους με τα δύο περιστατικά. Ο 34χρονος Θοδωρής Σίψας, διανομέας τροφίμων, που απολογήθηκε δείχνοντας μεγάλη συναισθηματική φόρτιση, δήλωσε στους δικαστές πως όταν έμαθε για τις κατηγορίες που αντιμετωπίζει: «ήταν το μεγαλύτερο σοκ της ζωής μου. Σκεφτόμουν πως εγώ πήγα να βοηθήσω και τώρα με κατηγορούν για κάτι που δεν έχω πράξει και μάλιστα για ένα τόσο βαρύ έγκλημα».\nΚοιτώντας δικαστές και ενόρκους και προσπαθώντας να συγκρατήσει τα δάκρυά του, ο 34χρονος τους είπε:\nΔηλώνω αθώος. Έχω καταδικάσει την επίθεση στην Τράπεζα Marfin από το 2011. Ως άνθρωπος που αγωνίζεται για την αντι-εξουσία και την ελευθερία δεν θα μου επέτρεπα να κάνω αυτό που κατηγορούμαι.\nAναφέρθηκε λεπτομερώς στο δρομολόγιο που ακολούθησε εκείνη την ημέρα, από την στιγμή που άφησε την μοτοσυκλέτα του στο Πεδίο του Άρεως για να πάει στην διαδήλωση, μέχρι και την ώρα που προσήχθη από τους αστυνομικούς μετά τα γεγονότα, ενώ βρισκόταν στο πάρκο της οδού Ναυαρίνου στα Εξάρχεια, όπως αναφέρει το ΑΠΕ. Συγκεκριμένα είπε:\nΌταν αντιλήφθηκα καπνούς στην οδό Σταδίου, σταμάτησα να δω τι συμβαίνει στην Τράπεζα ΜΑΡΦΙΝ. Κάποια στιγμή ανέβηκα στο πεζοδρόμιο και άκουσα να φωνάζουν και να ζητάνε βοήθεια και να βγαίνουν πυκνοί καπνοί από το κτίριο. Έβλεπα κόσμο με μπουκάλια νερού να προσπαθεί να σβήσει φωτιά και αργότερα άκουσα να πέφτουν δακρυγόνα. Σκέφτηκα να βοηθήσω. Και τότε, επειδή κατάλαβα ότι θα έρθουν και θα πλησιάσουν τα ΜΑΤ, κατέβηκα και προχώρησα προς το Σύνταγμα. Δεν είχα αντιληφθεί εκείνη την στιγμή πως κινδύνευε η ζωή των υπαλλήλων...\nΟ δεύτερος κατηγορούμενος στην απολογία του επανέλαβε πως δεν ήταν καν στο συλλαλητήριο εκείνη την ημέρα. «Δεν ήμουν καν στην πορεία. Δούλευα στον Διόνυσο εκείνη την ημέρα» είπε με τη σειρά του ο Παύλος Αντρέεβ.\nΟ ηλεκτρολόγος Παύλος Ανδρεάδης ή Αντρέεβ, τόνισε επίσης, πως δεν ανήκει σε κανέναν χώρο και πως δεν γνωρίζει πώς έφθασε σε αυτόν η Αστυνομία. Κλείνοντας την απολογία του ο κατηγορούμενος είπε: «Εκφράζω συλλυπητήρια στους συγγενείς των θυμάτων. Θα ήθελα να βρεθούν οι πραγματικοί ένοχοι».\nΕΛΛΑΔΑ\t· MARFIN\t· ΔΙΚΗ MARFIN


Με 2.000 θεατές το Final 4 Κυπέλλου Ελλάδας | Goal News Cy\nΕΛΛΑΔΑΚΥΠΕΛΛΟ ΕΛΛΑΔΑΣ ΜΠΑΣΚΕΤΜε 2.000 θεατές το Final 4 Κυπέλλου Ελλάδας\nΠαρουσία 2.000 θεατών στις κερκίδες θα διεξαχθεί τελικά το Final 4 του Κυπέλλου Ανδρών, στις 18-20 Φεβρουαρίου στα «Δύο Αοράκια» του Ηρακλείου.\nΠαρότι είναι σε ισχύ τα περιοριστικά μέτρα που προβλέπουν πληρότητα 10% στα γήπεδα και «ταβάνι» 1.000 θεατές, η ΕΟΚ είδε το αίτημα που έκανε για εξαίρεση να γίνεται δεκτό, παρά τις αρχικές ενστάσεις που υπήρχαν από την αστυνομία. Η ομοσπονδία στην προσπάθεια αυτή είχε συμμάχους τις τέσσερις ΚΑΕ, ΑΕΚ, Ολυμπιακός, Παναθηναϊκός και Προμηθέας, που θα λάβουν μέρος στα ημιτελικά της Παρασκευής.\nΣτόχος όλων ήταν η επιστροφή του format του Final 4 μετά από 18 χρόνια να σημάνει και μια γιορτή του μπάσκετ με κόσμο στις κερκίδες και όχι σε ένα σχεδόν άδειο γήπεδο. Έτσι αντί για 500-600 φιλάθλους, που θα ήταν στις εξέδρες βάσει της χωρητικότητας των 5.500 θεατών του κλειστού, σε αυτό θα βρίσκονται 2.000! Tις επόμενες ώρες θα εκδοθεί και η σχετική Κοινή Υπουργική Απόφαση.\nΑυτό πρακτιμά σημαίνει πιθανότατα 500 εισιτήρια/προσκλήσεις σε κάθε ομάδα και μένει να φανεί πώς θα διανεμηθούν αυτά, όπως επίσης και το αν οι δύο ημιτελικοί θα διεξαχθούν με φίλους και των τεσσάρων ομάδων ταυτόχρονα στο γήπεδο ή ανά δύο ομάδες στους ημιτελικούς της Παρασκευής.\nΑναμένονται πλέον οι αποφάσεις σε συνεννόηση της ομοσπονδίας, της αστυνομίας και των ΚΑΕ. Σε κάθε περίπτωση, η απόφαση αυτή αποτελεί προάγγελο της αύξησης της πληρότητας σε όλα τα γήπεδα, εκτιμάται σε ένα ποσοστό 40-50%.\n«Εκτέλεσε» το Λαύριο και προκρίθηκε στο Final 4 ο Παναθηναϊκός


Αρχίζει η καταμέτρηση ζημιών στην οικονομία –Έρχονται μέτρα– ξεπούλημα μετοχών και ομολόγων - Fpress.gr\n28 Φεβ 2020 - 13:04\nΕνώ η κατακόρυφη πτώση συνεχίζεται στο χρηματιστήριο –με τις απώλειες σε επίπεδο κεφαλαιοποίησης να ξεπερνούν πλέον τα 8 δις ευρώ από τις αρχές του χρόνου- η κυβέρνηση εξετάζει ήδη την λήψη μέτρων για να αποφευχθούν ή για να περιοριστούν οι συνέπειες και στην πραγματική οικονομία. Σε ευρεία σύσκεψη πριν από λίγο στο Μέγαρο Μαξίμου υπό τον πρωθυπουργό εξετάστηκαν εναλλακτικά σενάρια και πιθανά μέτρα. To οικονομικό επιτελείο θα κινηθεί σε δύο επίπεδα αναζητώντας κοινά μέτρα σε συνεργασία με τους Ευρωπαίους εταίρους.\nΕυρεία σύσκεψη με το οικονομικό επιτελείο της κυβέρνησης πραγματοποιήθηκε πριν από λίγο στο Μέγαρο Μαξίμου υπό την προεδρία του Πρωθυπουργού Κυριάκου Μητσοτάκη. Αντικείμενο της συνάντησης, οι επιπτώσεις στην ελληνική οικονομία, στα νοικοκυριά και στις επιχειρήσεις από τον κορονοϊό. Το οικονομικό επιτελείο παρουσίασε εναλλακτικά σενάρια αλλά και προτεινόμενα μέτρα για το κάθε σενάριο. Τα μέτρα αυτά αφορούν στην αγορά εργασίας, στην αγορά προϊόντων αλλά και στην αγορά υπηρεσιών. Όπως έγινε γνωστό, ο υπουργός Οικονομικών βρίσκεται ήδη σε διαρκή επικοινωνία με τους εταίρους μας στην Ευρωπαϊκή Ένωση προκειμένου εκτός από την αποτίμηση της κατάστασης να αναληφθούν και κοινές δράσεις και πρωτοβουλίες. Από την άλλη, ο υφυπουργός Οικονομικών Θεόδωρος Σκυλακάκης αναλαμβάνει τον συντονισμό των επαφών με τους εκπροσώπους των κλάδων της οικονομίας που επηρεάζονται ή πιθανόν να επηρεαστούν από την εξάπλωση της νόσου.\n Αναστολή των φορολογικών και ασφαλιστικών υποχρεώσεων του α' τριμήνου 2020 (καταβολή ΦΠΑ, εισφορών, άλλων φόρων και τελών) μέχρι νεοτέρας.


ΟΦΗ - Ατρόμητος 1-1 | SDNA\nSUPER LEAGUE INTERWETTEN 17-04-2021 15:00\n«Γεντί Κουλέ» / Νοva Sport 1\nΦωτιάς (Πέλλας)/ VAR: Σιδηρόπουλος (Δωδεκανήσου)\n68΄ πεν. Ντε Γκούζμαν\n57' Ντε Γκούζμαν\nΌρθιος έμεινε στο Ηράκλειο ο Ατρόμητος, καθώς παρότι βρέθηκε πίσω στο σκορ κατάφερε να ισοφαρίσει στις καθυστερήσεις τους Κρητικούς με τον Λάζαρο Χριστοδουλόπουλο και να φύγει με το τελικό 1-1 από την Κρήτη.\nΟι φιλοξενούμενοι, οι οποίοι ήταν καλύτεροι στο πρώτο ημίχρονο, έφτασαν κοντά στο γκολ στο 15’.\nΩστόσο, ο Βάτερμαν είχε απάντηση στην προβολή του Γιακουμάκη, με ενστικτώδη απόκρουση.\nΟ ΟΦΗ προσπάθησε να ξαναπάρει προβάδισμα, αλλά ο Σακόρ αστόχησε απέναντι από τον Γιαννιώτη στο φινάλε.\nΔείτε στο παρακάτω βίντεο τις καλύτερες στιγμές της αναμέτρησης του ΟΦΗ με τον Ατρόμητο στο Ηράκλειο για την 4η αγωνιστική των πλέι άουτ.\nΟΦΗ: Βάτερμαν, Μαρινάκης (87’ Βαφέας), Βούρος, Διαμαντής, Κοροβέσης (61’ Στάρτζεον), Μεγιάδο, Σακόρ, Ντε Γκούζμαν, Σαρδινέρο (72’ Γρίβας), Σολίς (61’ Ουές), Γιάννου (61’ Λυμπεράκης).\nΑτρόμητος: Γιαννιώτης, Γούτας, Μαυρομμάτης, Γκάλο, Ούμπιδες (84’ Ραμπέγιο), Γκαλβάο (77’ Τομάσεβιτς), Σάλομον, Νάτσος (71’ Χριστοδουλόπουλος), Μουνίθ (84’ Εντομβονγί), Μανούσος, Γιακουμάκης (71’ Κωτσόπουλος)


Αναβάθμιση σε 11 παιδικές χαρές από τον Δήμο Λήμνου - Δήμοι.gr\nΑρχικήΔημόσια Έργα Αναβάθμιση σε 11 παιδικές χαρές από τον Δήμο Λήμνου\n10 Ιανουαρίου 2022από Συντάκτης0 σχόλια\nΥπεγράφη η σύμβαση ανάθεσης\nΟ Δήμος Λήμνου υπέγραψε στις 28 Δεκεμβρίου 2021 σύμβαση με ανάδοχο εταιρεία για την προμήθεια και τοποθέτηση εξοπλισμού, προκειμένου να προβεί σύντομα στην αναβάθμιση έντεκα παιδικών χαρών Κοινοτήτων του Δήμου, στην κεντρική και ανατολική Λήμνο, κατόπιν σχετικών αιτημάτων πολλών συνδημοτών.\nΠόσο θα κοστίσει στον Δήμο;\nΤο έργο “Προμήθεια και τοποθέτηση εξοπλισμού για την αναβάθμιση παιδικών χαρών του Δήμου Λήμνου” έχει προϋπολογισμό 204.371€ και προθεσμία εκτέλεσης 180 ημέρες. Έχει ενταχθεί στο πρόγραμμα «ΦΙΛΟΔΗΜΟΣ ΙΙ» με απόφαση του Υπουργού Εσωτερικών και με προϋπολογισμό 200.000€, ενώ το υπόλοιπο ποσό καλύπτεται από πόρους του Δήμου.\nΣε ποιες κοινότητες θα γίνει η αναβάθμιση των παιδικών χαρών;\nΤο πλήθος των παιδικών χαρών που πρόκειται να αναβαθμιστεί είναι έντεκα (11) και αφορούν σε κοινόχρηστους χώρους των κοινοτήτων:\n23 Απριλίου 2020από Συντάκτης\nδέκα + δεκαεπτά =


Πώς να πάω στο προορισμό Lottosport στη πόλη Tiranë με Λεωφορείο?\nΠώς να πάω στο προορισμό Lottosport στη πόλη Tiranë με Λεωφορείο;\nΔείτε το Lottosport, Tiranë, στον χάρτη\nΟδηγίες προς το προορισμό Lottosport (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Lottosport\nΠώς να πάω στο προορισμό Lottosport με Λεωφορείο?\nΣταθμοί Λεωφορείο κοντά σε Lottosport στη πόλη Tiranë\nΓραμμές Λεωφορείο προς Lottosport στη πόλη Tiranë\nΟδηγίες από Lottosport σε Tiranë προς δημοφιλή μέρη:\nΑπό Lottosport προς Μανάβικο\nΑπό Lottosport προς Εμπορικός χώρος\nΑπό Lottosport προς Καφετέρια\nΑπό Lottosport προς Λυκείο\nΑπό Lottosport προς Σχολείο\nΑπό Lottosport προς Εμπορικό κέντρο\nΑπό Lottosport προς Πανεπιστήμιο\nΑπό Lottosport προς Αεροδρόμιο\nΑπό Lottosport προς Νοσοκομείο\nΑπό Lottosport προς Στάδιο\nΠοιοι είναι οι πιο κοντινοί σταθμοί προς Lottosport;\nΟι πιο κοντινοί σταθμοί προς Lottosport είναι:\nGjuhet E Huaja είναι 127 μέτρα μακριά, 2 λεπ περπάτημα.\nShqupi είναι 419 μέτρα μακριά, 6 λεπ περπάτημα.\nPiramida είναι 652 μέτρα μακριά, 9 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Lottosport;\nΑυτές οι γραμμές Λεωφορείο σταματάνε κοντά στο προορισμό Lottosport: L2.\nΠόσο μακριά είναι ο/η λεωφορείο στάση από Lottosport στην πόλη Tiranë;\nΟ πλησιέστερος λεωφορείο στάση προς Lottosport στην Tiranë είναι 2 λεπ με τα πόδια.\nΠοιος είναι ο πλησιέστερος / η λεωφορείο στάση προς Lottosport στην πόλη Tiranë;\nΟ Gjuhet E Huaja στάση είναι ο πλησιέστερος /η προς Lottosport στην πόλη Tiranë.\nΤι ώρα είναι το πρώτο Λεωφορείο στο σημείο Lottosport στη πόλη Tiranë;\nΗ L2 είναι το πρώτο Λεωφορείο που πηγαίνει στο σημείο Lottosport στη πόλη Tiranë. Σταματάει κοντά στις 5:10 ΠΜ.\nΤι ώρα είναι το τελευταίο Λεωφορείο προς Lottosport στη πόλη Tiranë;\nΗ L3 είναι το τελευταίο Λεωφορείο που πηγαίνει Lottosport στη πόλη Tiranë. Σταματάει κοντά στις 12:03 ΠΜ.\nΔημόσια Συγκοινωνία προς Lottosport στη πόλη Tiranë\nΑναρωτιέστε πώς να φτάσετε Lottosport στη πόλη Tiranë, Albania; Το Moovit σας βοηθάει να βρείτε τον καλύτερο τρόπο για να φτάσετε Lottosport με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Lottosport σε πραγματικό χρόνο.\nΨάχνετε για την πλησιέστερη στάση ή σταθμό στο Lottosport; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nGjuhet E Huaja; Shqupi; Piramida.\nΜπορείτε να φτάσετε στο Lottosport από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Lottosport από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Lottosport, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Tiranë, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Lottosport στη πόλη Tiranë\nAmbasada Shtetet e Bashkuara Të Amerikës\nStudio Nail Designi\nQendra Komunitare E Shëndetit Mendor Nr.1\nΓραμμές δημόσιας συγκοινωνίας με σταθμούς πιο κοντά σε Lottosport στη πόλη Tiranë\nΓραμμές Λεωφορείο με σταθμούς πιο κοντά σε Lottosport στη πόλη Tiranë\nΠιο εύκολο να φτάσετε Lottosport με την εφαρμογή!


Σ.Ι.Ε.Λ.Β.Ε.: Η Διεύθυνση Δ.Ε. Δ’ Αθήνας ανακάλυψε δύο ακόμη παράνομους τίτλους σπουδών από Ιδιωτικό Σχολείο! – Η ΟΙΕΛΕ ζητά την επέκταση των ελέγχων σε όλους τους τίτλους που το σχολείο αυτό έχει εκδώσει\nΗ Διεύθυνση Δ.Ε. Δ’ Αθήνας ανακάλυψε δύο ακόμη παράνομους τίτλους σπουδών από Ιδιωτικό Σχολείο! – Η ΟΙΕΛΕ ζητά την επέκταση των ελέγχων σε όλους τους τίτλους που το σχολείο αυτό έχει εκδώσει


Το Στίγμα του Κολασμένου - Βικιπαίδεια\nΗ ταινία Το Στίγμα του Κολασμένου (πρωτότυπος τίτλος Some Came Running) είναι δράμα παραγωγής 1958 σε σκηνοθεσία Βινσέντε Μινέλι με πρωταγωνιστές τους Φρανκ Σινάτρα, Ντιν Μάρτιν και Σίρλεϊ ΜακΛέιν. Η ταινία, που είναι βασισμένη στο ομώνυμο μυθιστόρημα του Τζέιμς Τζόουνς, διασκευάστηκε για τη μεγάλη οθόνη από τους Τζον Πάτρικ και Άρθουρ Σίκμαν και πραγματεύεται την επιστροφή ενός βετεράνου του Β' Παγκοσμίου Πολέμου στην πόλη του και τη σύγκρουση με τον φιλόδοξο αδελφό του.\nΣολ Σι Σίγκελ\nΤζέιμς Τζόουνς (Μυθιστόρημα)\nΜετά το τέλος του πολέμου, ένας αλκοολικός και κυνικός στρατιωτικός και πρώην συγγραφέας ο Ντέιβ Χερς (Φρανκ Σινάτρα) επιστρέφει στη γενέτειρά του, την πόλη Πάρκμαν. Στο Πάρκμαν τον ακολουθεί η Τζίνι Μούρχεντ (Σίρλεϊ ΜακΛέιν), μια γυναίκα ελευθερίων ηθών, με την οποία πέρασε την τελευταία του νύχτα στο Σικάγο και η οποία τον έχει ερωτευτεί. Φτάνοντας στο Πάρκμαν, ο Ντέιβ καλείται να αντιμετωπίσει όλους τους εφιάλτες του παρελθόντος και κυρίως να συναντήσει τον μεγάλο του αδελφό Φρανκ Χερς (Άρθουρ Κένεντι), ο οποίος είναι ιδιοκτήτης ενός χρυσοχοείου. Ο Φρανκ καλεί τον Ντέιβ για δείπνο στο σπίτι του, παρά τις αντιρρήσεις της συζύγου του Άγκνες (Λιόρα Ντέινα), η οποία τον απεχθάνεται, εφόσον την περιέγραψε με τα πιο μελανά χρώματα σε ένα από τα μυθιστορήματά του. Ο Φρανκ και η Άγκνες προσπαθούν να φέρουν τον Ντέιβ στα μέτρα τους και γι' αυτό τον λόγο τον γνωρίζουν στην καλή κοινωνία του Πάρκμαν και συγκεκριμένα στα μέλη της οικογένειας Φρεντς. Ο Ντέιβ ερωτεύεται την Γκουέν Φρεντς (Μάρθα Χάιερ), η οποία είναι μεγάλη θαυμάστρια των μυθιστορημάτων του, αλλά οι μικροαστικές της αντιλήψεις δεν την αφήνουν να τον αγαπήσει. Η απόρριψη που λαμβάνει από την Γκουέν στρέφει τον Ντέιβ πίσω στο πιοτό και στη χαρτοπαιξία. Γνωρίζεται με τον χαρτοπαίκτη Μπάμα Ντίλερτ (Ντιν Μάρτιν), με τον οποίο γίνεται φίλος, και επιστρέφει στην Τζίνι, της οποίας η μεγάλη αγάπη αποδεικνύεται όταν κάνει μια πράξη αυτοθυσίας για να τον σώσει.\nΗ ταινία είναι βασισμένη στο μυθιστόρημα του Τζέιμς Τζόουνς Some Came Running, το οποίο κυκλοφόρησε το 1957. Ο Τζόουνς είχε ήδη γευτεί την επιτυχία μετά την κυκλοφορία του προηγούμενου μυθιστορήματός του From Here To Eternity (Από εδώ ως την αιωνιότητα) που κυκλοφόρησε το 1951 και σκανδάλισε το κοινό της περιόδου για τη σκληρή γλώσσα με την οποία περιέγραφε τη ζωή σ' ένα αμερικανικό στρατόπεδο κατά τις παραμονές του βομβαρδισμού του Περλ Χάρμπορ. Το βιβλίο είχε μεταφερθεί στη μεγάλη οθόνη από τονΦρεντ Τσίνεμαν το 1953 (ελληνικός τίτλος Όσο υπάρχουν άνθρωποι), είχε κάνει τεράστια εμπορική επιτυχία και είχε κερδίσει 8 βραβεία Όσκαρ. Μετά την κυκλοφορία λοιπόν του Some Came Running η Metro-Goldwyn-Mayer αγόρασε τα δικαιώματα του μυθιστορήματος του Τζόουνς και ανέθεσε τον πρωταγωνιστικό ρόλο στον Φρανκ Σινάτρα. O ρόλος της Τζίνι Μούρχεντ προοριζόταν για την Τζοάν Γούντγουορντ, η οποία τον απέρριψε αρνούμενη να συνεργαστεί με τον Φρανκ Σινάτρα. Ο ρόλος πήγε τελικά στη Σίρλεϊ ΜακΛέιν. Ο ρόλος του Μπάμα Ντίλερτ πήγε στον Ντιν Μάρτιν, ο οποίος συνεργάστηκε για πρώτη φορά με τον Σινάτρα. Η ΜακΛέιν, ο Σινάτρα και ο Μάρτιν δημιούργησαν ένα είδος αδελφότητας γνωστό ως The Clan και συνεργάστηκαν ξανά και σε άλλες ταινίες. Κατά τη διάρκεια των γυρισμάτων οι τρεις συμπρωταγωνιστές δεν είχαν καλές σχέσεις με τον σκηνοθέτη τους Βινσέντε Μινέλι, διότι δεν τον θεωρούσαν σκηνοθέτη που μπορούσε να κάνει τις κατάλληλες υποδείξεις στους ηθοποιούς.\nΤο τέλος της ταινίας επρόκειτο να είναι διαφορετικό, καθώς στο αρχικό σενάριο η Τζίνι δεν επρόκειτο να σκοτωθεί για να σώσει τη ζωή του Ντέιβ, αλλά ο Σινάτρα έπεισε τον Μινέλι να αλλάξει τη ροή των γεγονότων. Η ΜακΛέιν χτυπήθηκε λοιπόν από τη σφαίρα που προοριζόταν για τον Σινάτρα και κέρδισε την πρώτη της υποψηφιότητα για Όσκαρ Α' Γυναικείου Ρόλου.\nΗ ταινία έλαβε θετικά σχόλια από τους κριτικούς κι ο Φρανκ Σινάτρα επαινέθηκε για την ερμηνεία του. Προτάθηκε για 5 βραβεία Όσκαρ.\nΑ’ Γυναικείου Ρόλου – Σίρλεϊ ΜακΛέιν\nΒ’ Ανδρικού Ρόλου – Άρθουρ Κένεντι\nΒ’ Γυναικείου Ρόλου – Μάρθα Χάιερ\nΠρωτότυπου τραγουδιού - To Love and Be Loved Τζίμι Βαν Χάουζεν, Σάμι Καν\nΚοστουμιών – Ουόλτερ Πλάνκετ\nΗ ταινία απέκτησε πολλούς θαυμαστές με την πάροδο των χρόνων. Ο Μάρτιν Σκορσέζε συμπεριέλαβε την τελευταία σκηνή στο λούνα-παρκ στο ντοκυμαντέρ του A Personal Journey with Martin Scorsese Through American Movie χαρακτηρίζοντάς την ως μια από τις ωραιότερες σκηνές που κινηματογραφήθηκαν ποτέ σε Cinemascope. Εκτενή ανάλυση πάνω στην ταινία κάνει και ο Πίτερ Μπογκντάνοβιτς στο βιβλίο του Who the Hell's in It. Το γερμανικό περιοδικό Der Spiegel κατέταξε την ταινία στην πρώτη θέση στη λίστα του με τις καλύτερες όλων των εποχών.\nΠαρά τη μεγάλη απήχηση που είχε η ταινία στο κοινό, το υψηλό κόστος παραγωγής της έκανε την MGM να χάσει χρήματα.\n↑ "Review: Some Came Running", Variety, 31 December 1957\n↑ The Eddie Mannix Ledger, Los Angeles, California: Margaret Herrick Library, Center for Motion Picture Study\nΤο Στίγμα του Κολασμένου στην IMDb\nΑνακτήθηκε από "https://el.wikipedia.org/w/index.php?title=Το_Στίγμα_του_Κολασμένου&oldid=8296713"\nΤελευταία επεξεργασία στις 11 Ιουνίου 2020, στις 22:59\nΤελευταία τροποποίηση 22:59, 11 Ιουνίου 2020.


Στο «σκαμνί» το «gamato.info» - Αναγγελιοχώρος\nΣτο «σκαμνί» το «gamato.info»\nΣτο εδώλιο του κατηγορουμένου του Τριμελούς Εφετείου Κακουργημάτων Θεσσαλονίκης θα καθίσει ένας εκ των φερόμενων ως διαχειριστών του διαδικτυακού ιστότοπου, «gamato.info», από τον οποίο πλήθος ατόμων «κατέβαζε» δωρεάν διάφορα προγράμματα, ταινίες και τραγούδια.\nΣύμφωνα με παραπεμπτικό βούλευμα του Συμβουλίου Πλημμελειοδικών Θεσσαλονίκης, ο κατηγορούμενος συνελήφθη τον περασμένο Μάρτιο από αστυνομικούς της Δίωξης Ηλεκτρονικού Εγκλήματος σε έφοδο που πραγματοποίησαν στο σπίτι του, στη Νεάπολη Θεσσαλονίκης.\nΌπως προέκυψε από τις έρευνες των Αρχών, κατά τη διάρκεια των τρεισήμισι χρόνων της λειτουργίας του «gamato.info», οι 800.000 χρήστες του «κατέβασαν» δωρεάν συνολικά 3,2 εκατομμύρια τίτλους κινηματογραφικών τανινών, μουσικών κομματιών και λογισμικού ηλεκτρονικών υπολογιστών. Η δε ζημιά που προκλήθηκε στην εγκαλούσα εταιρία έφτασε τα 15 εκατομμύρια ευρώ.\nΣτο βούλευμα, αναφέρεται, τέλος, ότι ο κεντρικός «server» της ιστοσελίδας ήταν εγκατεστημένος στην Ολλανδία.\nΑναρτήθηκε από Αναγγελιοχώρος στις 9:44 π.μ.


NABBA-WFF Πανελλήνιο Κύπελλο Αθήνα Sportshow 17.10.2009\nΘέμα: NABBA-WFF Πανελλήνιο Κύπελλο Αθήνα Sportshow 17.10.2009\nΕμφάνιση αποτελεσμάτων : 1 έως 15 από 349\n24-06-09 17:08 #1\nΚαλά Νέα Για Τους Αγώνες Σωματικής Διάπλασης !!\nΗ μεγαλύτερη έκθεση αθλητισμού στα Βαλκάνια Sportshow που διεξάγεται στη Αθήνα τον Οκτώβριο 15-18 / 10 / 2009 , σε συνεργασία με την μεγαλύτερη και αρχαιότερη ομοσπονδία bodybuilding και fitness στον κόσμο Nabba–Wff διοργανώνουν το Πανελλήνιο Κύπελλο, έναν αγώνα σωματικής διάπλασης που θα συγκεντρώσει τους καλυτέρους αθλητές και αθλήτριες της Ελλάδας.\nΤα κίνητρα πολλά... Η έκθεση Sportshow έχει συνεχώς ανοδική πορεία συγκεντρώνοντας χιλιάδες κόσμου αλλά και όλους τους σημαντικούς ανθρώπους του αθλητισμού και τα μεγαλύτερα ονόματα εκθετών του χώρου.\nOι αγώνες σωματικής διάπλασης επίσης έχουν τρομακτική άνοδο τόσο σε αριθμό και ποιότητα αθλητών όσο και προσέλευσης θεατών .\nΣτα πανελληνιά πρωταθλήματα 2009 της Nabba–Wff και της Wabba συνολικά πάνω από 1500 θεατές χειροκρότησαν τις προσπάθειες πάνω από 140 καταπληκτικών αθλητών !!! Φαντάζεστε τι έχει να γίνει στη Sportshow !!!! Ο αγώνας είναι ανοιχτός για όλους, οπότε το θέαμα προβλέπεται φανταστικό.\nΕπιπλέον κίνητρα για τους αθλητών τα πλούσια δώρα που θα μοιραστούν μέσω των χορηγών και κυρίως η μεγάλη διάκριση που θα έχουν οι νικητές να σταλθούν στη σκηνή των μεγαλύτερων διοργανώσεων σωματικής διάπλασης του κόσμου εκπροσωπώντας την Ελλάδα .\nΟι αγώνες αυτοί είναι το διάσημο MR UNIVERSE της ΝΑΒΒΑ στην Αγγλία και το ΜR-MISS WORLD FITNESS στη Γερμάνια.\nΝα είστε όλοι εκεί ,στη μεγάλη αυτή γιορτή της σωματικής διάπλασης !!!!!!!!!!!!!!!!!!!!!!!!!\n24-06-09 18:31 #2\nEυχαριστη πληροφορία Ηλία,θα είμαστε οπωσδήποτε εκει !!\nΕλπίζω καποιες παραλέιψεις της περσινης πρώτης απόπειρας διοργανωσης αγωνα σε αθλητικη έκθεση να διορθωθούν,αν και είμαι σίγουρος !!\nΡαντεβού στην Αθηνα λοιπον !!!\n24-06-09 18:34 #3\nΦουλ για την έκθεση... ευκαιρία ψάχναμε εμείς από επαρχία\nΑκόμη δεν τέλειωσε καλά καλά η αγωνιστική περίοδος του Μαίου-Ιουνίου και ετοιμαζόμαστε για την επόμενη... Αυτά είναι...\n24-06-09 18:46 #4\nθα πρέπει να μην γίνουν τα λάθη της προηγούμενης διοργάνωσης και θα πρέπει να μπούν όροι στους ηθήνοντες και να ελεγχθούν αυτα που λένε ώς πρός την αξιοπιστία τους , η έκθεση θα έχει ήδη κόσμο πάσης φύσεως και εκτος χώρου σωματικής διάπλασης οπότε θα είναι μια καλή ευκαιρία να γνωρίσουν το άθλημά μας .\n24-06-09 18:56 #5\nΑυτα ειναι καλα νεα πραγματικα....\n24-06-09 19:40 #6\nωραια νεα ηλια.ευκαιρια να βρεθουμε ολοι μαζι.\n24-06-09 21:44 #7\nΕυχαριστουμε Ηλια για την ενημερωση! Οτι θα ειμαστε παροντες, το ξερεις!\nΟτι θα ζησουμε και παλι αξεχαστες στιγμες, θα πρεπει να το φανταζομαστε απο τωρα!!\n24-06-09 22:16 #8\nμακάρι να εχουμε χρονο να κατέβουμε πάλι, θενκς για την ενημέρωση ηλια.\n24-06-09 22:57 #9\nΑααα...αααα ωραια!!! Θα ειμαι και εγω εκει!!!!\n25-06-09 08:47 #10\nμι του μι του !!\n25-06-09 11:29 #11\nΤο bodybuilding.gr χορηγός και σε αυτόν τον αγώνα. Το πανό μας θα είναι εκεί και η ομάδα θα δώσει πάλι δυναμική παρουσία.\nΠεριμένουμε την ακριβή ημερομηνία, και αν βολέυει, την προηγούμενη ή την ίδια μέρα το βράδυ ίσως οργανώσουμε και ένα παρτάκι της σελίδας. Ελπίζω οι βοριότεροι να μπορέσουν να κατέβουν.\nΘα προσπαθήσουμε να κανονίσουμε και μια έκπτωση στο εισητηριο για τα μέλη του φόρουμ.\n25-06-09 13:25 #12\nΈνα μεγάλο ΜΠΡΑΒΟ στους ανθρώπους της NABBA για τη διοργάνωση!!!\n25-06-09 18:09 #13\nΆντε Πανο,σιγα σιγα θα οργανωνομαστε κ καλύτερα !!Θα δωσουμε και εκει το δυναμικό παρων !!\n26-06-09 12:01 #14\nΩΡΑΙΑ ΝΑ ΔΟΥΜΕ ΑΚΟΜΗ ΕΝΑΝ ΚΑΛΟ ΑΓΩΝΑ\n29-06-09 10:23 #15\nΘα είμαι εκει,αρκει να μαθουμε ποια συγκεκριμενη ημερα του τετραημερου θα γίνει ο αγωνας.


Οι (θερμοί) κατάσκοποι του Ψυχρού Πολέμου - Documento\nΑρχική » Οι (θερμοί) κατάσκοποι του Ψυχρού Πολέμου\n«Απόρρητος φάκελος Ιπκρες» (1965)\nΜε αφορμή την έξοδο στους κινηματογράφους της ταινίας «Ο κατάσκοπος του Ψυχρού Πολέμου» θυμόμαστε κάποιους μυστικούς πράκτορες του σινεμά που γράφτηκαν ανεξίτηλα στις αυλακιές της κινηματογραφικής μας μνήμης.\n«Oλα αυτά τότε ήταν για την Αγγλία. Υπήρχε μια εποχή που ήταν. Αλλά για την Αγγλία τίνος; Ποια Αγγλία; Μια Αγγλία μόνη και ξεκομμένη, έναν πολίτη του πουθενά; Εγώ είμαι Ευρωπαίος. Αν είχα μια αποστολή –αν συναισθάνθηκα ποτέ ότι είχα κάποιο χρέος πέρα από τη δουλειά μας με τον εχθρό– ήταν στην Ευρώπη. Αν ήμουν άκαρδος, ήμουν άκαρδος για την Ευρώπη. Αν είχα κάποιο ανέφικτο ιδανικό, ήταν να οδηγήσω την Ευρώπη έξω από το σκοτάδι της, προς μια νέα εποχή λογικής. Και το έχω ακόμη». Aυτό είναι το επιστέγασμα της σκέψης του Τζορτζ Σμάιλι για την πολυετή δράση του στις μυστικές υπηρεσίες της αυτής μεγαλειότητας («Η κληρονομιά των κατασκόπων», 2017). Η Αγγλία, η Ευρώπη, η διαδρομή από το σκοτάδι στο φως, ο αγώνας για την κυριαρχία του ορθού λόγου… O σκεπτικισμός όμως στα λόγια του παραμένει. Μπορεί στην κοσμοθεωρία των ιησουιτών ο σκοπός να αγιάζει τα μέσα, όμως στην πορεία των πραγμάτων τα μέσα μεταβάλλονται σε σκοπό. Και κάπως έτσι οι τύποι που έχουν μάθει να κινούνται στα μέρη όπου ο ηλεκτρικός λαμπτήρας τρεμοπαίζει και η πραγματικότητα συγχέεται με τις παραμορφωτικές σκιές που δημιουργούνται πάνω στην παλιοκαιρισμένη μπογιά ενός χαρακωμένου τοίχου αντί για θεραπεία μετατρέπονται σε αρρώστια.\n«Ο κατάσκοπος που γύρισε από το κρύο» (1965)\nΠαπάδες, άγιοι, μάρτυρες και καθάρματα\nΚι όπως λέει ο Αλεκ Λίμας (Ρίτσαρντ Μπάρτον) στη Λιζ (Κλερ Μπλουμ) στην ταινία «Ο άνθρωπος που γύρισε από το κρύο» (The spy who came in from the cold, 1965): «Τι νόμισες ότι είναι οι κατάσκοποι – παπάδες, άγιοι, μάρτυρες; Είναι ένα πανάθλιο σινάφι ματαιόδοξων, ηλίθιων και προδοτών, ναι. Ομοφυλόφιλων, σαδιστών και αλκοολικών ανθρώπων που παίζουν τους καουμπόηδες και τους Ινδιάνους για να ποικίλλουν λίγο τη χαλασμένη ζωή τους». Ο Αλεκ Λίμας, επικεφαλής του σταθμού της βρετανικής κατασκοπείας στο Δυτικό Βερολίνο, πηγαίνει για τελευταία φορά στην άλλη πλευρά του Τείχους για να παγιδεύσει τον επικεφαλής της ανατολικογερμανικής μυστικής υπηρεσίας. Ο Τζον Λε Καρέ υπονομεύει τις κατασκοπευτικές φαντασιώσεις που σπέρνει αλόγιστα ο ήρωας του Ιαν Φλέμινγκ, ο Τζέιμς Μποντ, και προσφέρει ένα απολαυστικό κοκτέιλ βρετανικού κυνισμού, περιχυμένου με άφθονες δόσεις (αυτο)σαρκαστικού χιούμορ. Το Βερολίνο δεν υπήρξε πιο γυμνό από ποτέ στην ιστορία του σινεμά.\n«Θα σου εξομολογηθώ κάτι. Μετά τον πόλεμο συνεργάστηκα με τους Ρώσους για να εκδικηθώ τους δυτικούς που είχαν καταστρέψει την πατρίδα μου, τη Γερμανία. Δεν υπήρξα ποτέ συνειδητός κομμουνιστής. Τώρα έπεσα σε δυσμένεια. Και ξέρω πολύ καλά τι σημαίνει αυτό. Ο κομμουνισμός είναι αμείλικτος. Αφού εκμεταλλευθή τους ανθρώπους του, δεν διστάζει έπειτα να τους εκμηδενίση. […] Πρόκειται για μανία, εγκληματική μανία που τους έχει καταλάβει να σκοτώνουν τους άλλους και να σκοτώνονται και μεταξύ τους για να περιφρουρήσουν την ασφάλειά τους, η οποία, νομίζουν, συνεχώς κινδυνεύει από αόρατους εχθρούς». Ο Ρίτσαρντ Πέιπ στη νουβέλα του «Οπλισέ με με τόλμη» καταθέτει ανενδοίαστα την ανιστόρητη όσο και μανιχαϊστική ανάγνωση των πραγμάτων. Σε αυτό τον κόσμο υπάρχουν οι κακοί και οι καλοί, οι καθ’ έξιν εγκληματίες (κομμουνιστές) και οι υπερασπιστές της δημοκρατίας αλά δυτικά.\nΣίγουρα με αυτή την εκδοχή διαφωνεί ο Πάλμερ, Χάρι Πάλμερ (Μάικλ Κέιν). Ηταν το 1965 και ενώ ο κόσμος προετοιμαζόταν να υποδεχτεί το φιλμ «Τζέιμς Μποντ, πράκτωρ 007: Επίχειρηση Κεραυνός» (Thunderball) –με τον αρρενωπό πράκτορα της ΑΜ με την τραχιά σκωτσέζικη προφορά– στις οθόνες εμφανίστηκε ένας λίγο αδέξιος, λίγο καθημερινός –διάβολε, ένας πράκτορας με έντονο πρόβλημα μυωπίας που ψωνίζει σε σουπερμάρκετ, του αρέσει να μαγειρεύει απογειωτικές ομελέτες και αναζητά καθετί καινούργιο σε οικιακό σκεύος θα ήταν το καλύτερο ανέκδοτο σε ετήσια συγκέντρωση φαντασιόπληκτων αναγνωστών του Φλέμινγκ– Βρετανός πράκτορας των στρατιωτικών μυστικών υπηρεσιών.\nΣτον «Απόρρητο φάκελο Ιπκρες» (The Ipcress File) ο Πάλμερ δεν κινείται από κανένα ιδεολογικό κίνητρο ούτε από καμία διάθεση να σώσει τον κόσμο (πόσο μάλλον τους επιστήμονες που εξαφανίζονται μυστηριωδώς). Το εγκληματικό του παρελθόν που τον κυνηγάει ορίζει τα όρια του καθήκοντός του και εκβιάζει τα όρια του ηρωικού του πνεύματος, ενός ηρωικού πνεύματος, που, καταπώς έγραψε ο Τζέφρι Νάουελ-Σμιθ στο «Sight & Sound», για πρώτη φορά στην ιστορία του βρετανικού κινηματογράφου δεν σχετίζεται με την αριστοκρατία αλλά με το ήθος του δημόσιου σχολείου. Ο Μάικλ Κέιν συνάντησε τον Πάλμερ στην κινηματογραφική οθόνη άλλες τέσσερις φορές στα φιλμ «Αποστολή στο Βερολίνο» (Funeral in Berlin, 1966), «Η μπαλάντα ενός κατασκόπου» (Billion dollar brain, 1967), «Μια σφαίρα στο Πεκίνο» (Bullet to Beijing, 1995) και «Μεσάνυχτα στην Αγία Πετρούπολη» (Midnight in St. Petersburg, 1996). Το πεντάκις εξαμαρτείν ουκ πράκτορος σοφού.\n«Ο πορτοφολάς» (1953)\nΟ Τζορτζ Σμάιλι, πάντα ο Τζορτζ Σμάιλι\nΤο ψηλότερο κτίριο στη Μόσχα είναι η Λουμπιάνκα, η έδρα της Επιτροπής για την Κρατική Ασφάλεια (KGB) γιατί καθένας μπορεί να δει τη Σιβηρία από το υπόγειό της. Αυτό είναι ένα από τα ανέκδοτα που εμπιστεύονταν οι πολίτες της Σοβιετικής Ενωσης μόνο σε άτομα του κλειστού τους κύκλου καθώς δεν είχαν καμία διάθεση να γνωρίσουν αν η πραγματικότητα συμπίπτει με την ανεκδοτολογική παρατήρηση. Σίγουρα από τα υπόγεια της Λουμπιάνκα δεν πέρασε o υποπλοίαρχος Τομ Φάρελ (Κέβιν Κόστνερ) που εργάζεται στο Πεντάγωνο. Το κυνήγι του Σοβιετικού κατασκόπου μες στη φωλιά των αμερικανικών «γερακιών» μοιάζει με παζλ χιλιάδων κομματιών – που σέβονται τα αρχετυπικά συστατικά του κινηματογραφικού είδους. Η απεικονισμένη πανωλεθρία της γραφειοκρατικής βλακείας χαρίζει μια γλυκιά έκπληξη στον θεατή του «Αδιεξόδου» (No way out, 1987).\nΣε όλα τα κινηματογραφικά είδη συναντάς έναν καλό ή λιγότερο καλό Στίβεν Σπίλμπεργκ. Στη «Γέφυρα των κατασκόπων» (Bridge of spies, 2015) o Τζέιμς Ντόνοβαν (Τομ Χανκς), ένας δικηγόρος στα «coldy» 50s από το Μπρούκλιν που ειδικεύεται στα ασφαλιστικά, θα στρατολογηθεί από τη CIA και θα βρεθεί στο Βερολίνο. Κλασική αφήγηση και μια πληκτική αναζήτηση της θέσης του καλού καγαθού –νάτος και πάλι ο μανιχαϊσμός– σε έναν κόσμο όπου το γκρίζο έχει υπερκαλύψει τα υπόλοιπα χρώματα και ο μεσσιανισμός μοιάζει πιο χωλός από ποτέ.\n«Κι ο κλήρος έπεσε στον Σμάιλι» (2011)\nΟ Σπίλμπεργκ ακολούθησε τα βαθιά χνάρια που άφησε ο Πολ Νιούμαν στο κατασκοπευτικό θρίλερ που τοποθετείται στον καιρό του Ψυχρού Πολέμου. Δύο οι ταινίες στις οποίες πρωταγωνίστησε και στις δύο η εντύπωση είναι πανομοιότυπη. Ο «Ανθρωπος με το αδιάβροχο» (The Mackintosh man, 1973) παρά τα ονόματα του Τζον Χιούστον, του Ουόλτερ Χιλ, Οσβαλντ Μόρις και Μορίς Ζαρ που βλέπουμε στα κρέντιτ είναι απελπιστικά αδιάφορος με μη πειστικούς χαρακτήρες και μη στιβαρή πλοκή – και όλο αυτό για να μιλήσει ο Χιούστον για το τέλος των ιδεολογιών και τον κυνισμό που κυριαρχεί στον χώρο. Είχε προηγηθεί ο Αλφρεντ Χίτσκοκ που έδωσε τον ρόλο του πυρηνικού επιστήμονα Μάικλ Αρμστρονγκ που αυτομολεί στο Ανατολικό Βερολίνο στον Πολ Νιούμαν. «Σχισμένο παραπέτασμα» (Torn curtain, 1966) με τον Χίτσκοκ να εκθέτει τη μοχθηρία του απέναντι στους σατανικούς κομμουνιστές και τους ακόμη πιο σατανικούς κατασκόπους.\nΑνασκαλεύοντας τα κατασκοπευτικά κινηματογραφικά καρέ η μορφή του Τζορτζ Σμάιλι, του ήρωα του Τζον Λε Καρέ, δεν θα μπορούσε να μην κινήσει την προσοχή μας. Είτε ως Τσαρλς Ντομπς στο «The deadly affair» (1966, από τη νουβέλα «Η τελευταία κλήση») του Σίντνεϊ Λουμέτ είτε με το ονοματεπώνυμό του στο «Κι ο κλήρος έπεσε στον Σμάιλι» (Tinker, tailor, soldier, spy, 2011) του Τόμας Αλφρεντσον, ο μικρόσωμος, κοντόχοντρος, μεσήλικας και βάλε γραφειοκράτης-πράκτορας, που στην όψη ήταν ένας από τους ταπεινούς του Λονδίνου που δεν θα κληρονομήσουν τη γη, δεν προσπαθεί να σώσει τον κόσμο –παρά μόνο να κάνει το καθήκον του που ορίζει η υπηρεσία– καθώς γνωρίζει πως αυτός ο κόσμος σωτηρία δεν πρόκειται να βρει από το σινάφι του.\n«Atomic blonde» (2017)\nΚαι αν η βασική αρχή του Σμάιλι είναι η (όχι άκριτη) πίστη στον μηχανισμό, η Λορέιν Μπρότον (Σαρλίζ Θερόν) στο «Atomic blonde» (2017) του Ντέιβιντ Λιντς είναι μια μηχανή ολέθρου, ένας ρομποτικός οργανισμός που κινείται με βάση το ένστικτο της επιβίωσης και το αίσθημα εκδίκησης σε ένα Βερολίνο μετα-αποκαλυπτικής αισθητικής. Τέλος, την παράνοια και τις ψυχώσεις του Ψυχρού Πολέμου αποτύπωσε εφιαλτικά ο Σάμιουελ Φούλερ στον «Πορτοφολά» (Pickup on South Street, 1953) καθώς οι Ηνωμένες Πολιτείες στροβιλίζονταν στη δίνη του κυνηγιού των κόκκινων πρακτόρων.\nΚΑΤΑΣΚΟΠΟΙ • ΣΙΝΕΜΑ • ΤΖΟΡΤΖ ΣΜΑΪΛΙ • ΧΑΡΙ ΠΑΛΜΕΡ • ΨΥΧΡΟΣ ΠΟΛΕΜΟΣ


Οι άθραυστες βιτρίνες μας, του Κωστή Α.Μακρή - iporta.gr\nKostis A. Makris / 1 Ιανουαρίου 2020 / No Comment\n«Άγνωστοι έθραυσαν δια σφύρας βαρυτάτης τον υαλοπίνακα της προθήκης του καταστήματος». Αν ακούγαμε κάτι τέτοιο στις ειδήσεις πολλές και πολλοί θα λέγανε «Τι λέει το άτομο;».\nΤο «άτομο» όχι με την έννοια του Δημόκριτου, ούτε με της σύγχρονης φυσικής το λεξιλόγιο.\nΕνώ «Άγνωστοι σπάσανε με βαριοπούλα τη βιτρίνα στο μαγαζί», ε; Κατανοητό και ουδεμία απορία για το τι «λέει το άτομο».\nΒαριοπούλα, η κόρη του Βαριού. Βιτρίνα, υποκοριστικό της Βίτρας, ε; Μαγαζί, ένα γαζί μα τι γαζί, ένα μα με το γαζί. Άγνωστος; Αυτό που δεν τον ξέρουμε, αυτός που κανένα στόμα δεν τον βρήκε και δεν τον είπε ακόμα.\nΣας βλέπω έτοιμες και έτοιμους να βγάλετε συμπεράσματα για το θέμα μου.\nΔεν έχετε άδικο… Οι λέξεις τού τίτλου, λογικά, σας οδηγούν σε υποψίες.\nΌμως ―όπως λένε μερικοί που τους πιάνουν στα πράσα― «δεν είναι αυτό που νομίζετε».\nΔεν σκοπεύω να ασχοληθώ σήμερα, χρονιάρα μέρα, ούτε με τις μεταλλάξεις τής γλώσσας μας ούτε με την οργίλη εκδήλωση βίας μερικών «αλλονζανφανιστών», που αν και η αιτία της εξέγερσής τους δεν είναι εμφανής στους πολλούς, αυτό δεν σημαίνει κι ότι είναι ανύπαρκτη η δυστυχία που βιώνουν· έχοντας μόνο μια φτωχική, ντεμοντέ ―τι ντεμοντέ; εντελώς “πασέ”― προθήκη (διάβαζε: βιτρίνα) ως εαυτό· χωρίς καθόλου εμπόρευμα στην αποθήκη τους για να την ανανεώνουν, όταν περνάει η μπογιά της.\nΚαι με μνήμες από βιτρίνες ενός Οχτώβρη (sic), Δεκέμβρη, Θερμιδώρ ή Μάη, σκεπασμένες πλέον στη σκόνη των θρύλων ―ως εικόνες ασύνειδου και επαγγελματία εφήβου εαυτού― επιμένουν να κολακεύουν άγονες εξεγέρσεις. Ζηλωτές μιας άνευ οάσεως ερήμου, μικροί σπάρτακοι που ούτε δούλοι υπήρξαν αλλά και ούτε μια επανάσταση της προκοπής δεν αξιώθηκαν. Συνταξιούχοι έφηβοι που ούτε μιας εξέγερσης του έρωτα δεν κόλλησαν τα ένσημα και μόνη τους έγνοια είχαν και έχουν την αποδοχή της πεθαμενατζίδικης κιτρινίλας τους από ένα κοινό που τους ακολουθεί περισσότερο από εθιμική βαρεμάρα και συνήθεια ―όπως ένας σκεπτικιστής τον Επιτάφιο― παρά από πίστη στις Μεγάλες Αλλαγές που ―έτσι κι αλλιώς― συμβαίνουν ερήμην τους.\nΑλλά δεν είναι μόνο η υποταγή στα έθιμα και η συνήθεια.\nΕίναι και ο φόβος ότι έτσι και σε λούσει κάποιο φως πρωτόγνωρο και καθρεφτιστείς σ’ αυτή την εκατέρωθεν βιτρίνα (αυτήν που μέσα της βλέπουμε τους άλλους αλλά κι αυτήν που οι άλλοι βλέπουν με εμάς μέσα της) κινδυνεύεις να ποιήσεις σεαυτόν είδωλο και του εχθρού ομοίωμα.\nΕίναι βέβαιο ότι υπάρχουν εκείνες και εκείνοι, εκατέρωθεν, που ακόμα νοσταλγούν τον χωματόδρομο με την καλοκαιρινή σκόνη να φωλιάζει ως γλίτσα ανάμεσα στα δάχτυλα των γυμνών ποδιών του παιδιού που ήταν κάποτε.\nΕίναι κι άλλοι, πάλι εκατέρωθεν, που νοσταλγούν εξορίες και διακρίσεις και κυνηγητά και βασανιστήρια ως άλλοθι ενός θυμού που θα έπρεπε να έχει καταλαγιάσει όπως οι σκόνες μετά από φονικό σεισμό.\nΑλλά έτσι και βοηθηθούν αμφότεροι λίγο, θα δουν πόσο δύσκολο θα τους ήταν να αλλάξουν την μπανιέρα τους με μια τσίγκινη σκάφη και πόσο εύκολα η σκουριά της αυταπάτης φεύγει αν την τρίψεις με λίγο σύρμα.\nΣαν τα ανοξείδωτα σκεύη της τωρινής καθημερινότητας, αυτά που είναι έτοιμα να δεχτούν το παρόν ως φυσική εξέλιξη της ανακύκλωσης του παρελθόντος.\nΔεν θέλω να γράψω για μολότοφ και καμμένα τρόλεϊ και καταλήψεις και μουντζούρες στα ελάχιστα ―όσα έχουν μείνει― αρχιτεκτονικά στολίδια της πόλης μου.\nΔεν θέλω να γράψω κάτι για το εικονικό σε αντίθεση με το όντως υπάρχον.\nΓια τις «βιτρίνες» δηλαδή που εύκολα τις νικάει ο χρόνος και τις σπάει η άφευκτη αλλαγή της ιστορικής διαδικασίας ―γραμμένη πάντα εκ των υστέρων― όταν δεν υπάρχει ισχυρό στοκ στην αποθήκη του μαγαζιού από πίσω.\nΘέλω να γράψω για τις άθραυστες βιτρίνες μας.\nΠου υπάρχουν κι αντέχουν σε πολλές επιθέσεις.\nΠου είμαστε εμείς όταν βάζουμε τον πιο καλό μας και τον πιο νεωτερικό μας εαυτό.\nΤον εαυτό που δεν κοιτάζει πίσω αλλά πολύ μπροστά.\nΤον εαυτό που έχουν πολλοί συνάνθρωποί μας, όχι και τόσο προβεβλημένοι, όχι και τόσο διάσημοι αλλά επαρκώς φωτεινοί και πάντως όχι λαϊκιστές.\nΠου αποτελούν, εκείνοι οι συνάνθρωποί μας, για πολλές και πολλούς πηγή έμπνευσης και παράγοντα ισχυροποίησης της βιτρίνας του εαυτού μας.\nΕκείνης της βιτρίνας/προθήκης/εκθετηρίου του εαυτού μας, που μπορεί και να γίνει εαυτός.\nΌπως ένα όμορφο άγαλμα γίνεται η εικόνα που έχουμε για τον όντως εαυτό τού εικονιζόμενου.\nΒιτρίνα εαυτού, που όταν τη φωτίσουμε γιορταστικά ―όπως παραδείγματος χάριν τις παραμονές των μεγάλων εορτών― θα δείχνει λαμπερή, καλοφτιαγμένη, ελκυστική και με πλούσιο περιεχόμενο.\nΣαν να έρχονται τα εκτεθειμένα αγαθά της από αστείρευτες και τεράστιες αποθήκες, που εκτείνονται σε βάθος πολλών αιώνων.\nΚαι ―ευχή δίνω― να είναι άθραυστη αυτή η βιτρίνα/εαυτός στα χτυπήματα κάποιων βαριά χτυπημένων από μια δυσπερίγραπτη δυστυχία.\nΝα είναι απρόσβλητη από τα χτυπήματα με βαριοπούλα κάποιων που δεν ξέρουν από πού έρχονται, πού βρίσκονται και πού θέλουν να πάνε.\nΚαι ―πάλι ευχή δίνω― πολύ θα ήθελα κι εκείνοι να αποκτήσουν κάποτε έναν εαυτό/άθραυστη βιτρίνα και από πίσω της να είναι καλά στεγασμένη η γνώση ότι η αποθήκη που έχουν και που μπορεί να γεμίζει ξανά και ξανά αυτή την άθραυστη βιτρίνα, έχει πραμάτειες που οι ρίζες τους χάνονται στα βάθη των αιώνων.\nΑς πληθαίνουν οι άθραυστες προθήκες μας.\nΑς πληθαίνει το φως τους.\nΚι ας πληθαίνει η πίσω τους πραμάτεια μας που έρχεται από βάθη αιώνων.\nΌπως και η λέξη «φως».


Άγριο… spoiler για τις Άγριες Μέλισσες: Σε ερωτικό τρίγωνο η Λενιώ | OPEN TV\nκαταχωρήθηκε: Τρίτη 06 Οκτωβρίου 2020 10:47\nΆγριο… spoiler για τις Άγριες Μέλισσες: Σε ερωτικό τρίγωνο η Λενιώ\nΣε ερωτικό τρίγωνο η Λενιώ, ερωτεύεται με τον βασανιστή της και ο Λάμπρος απομακρύνεται.\nΆγριο… spoiler για τις Άγριες ΜέλισσεςΗ δίκη της Ελένης συνεχίζει προς την τελική ευθεία, η Μυρσίνη αναγκάζεται να καταθέσει ύστερα από εκβιασμό του Κυπραίου, και η Λενιώ μένει έγκυος. Κωστής Σαββιδάκης: Αυτό που βιώνω στον δρόμο είναι δώρο για μέναΕπιστρέφει στο Διαφάνι ο Κλεομένης; Τι λέει ο Κωστής Σαββιδάκης που υποδύεται τον παπά στις Άγριες Μέλισσες που μιλά αποκλειστικά αναφερόμενος στην... Τα τρία νέα πρόσωπα που μπαίνουν στις Άγριες ΜέλισσεςΠοιες είναι οι τρεις γυναίκες που μπαίνουν στις Άγριες Μέλισσες. Ιωάννης Αθανασόπουλος: Ο Γιάννος από τις Άγριες Μέλισσες αποκαλύπτει το μέλλον της ΛενιώςΟ Ιωάννης Αθανασόπουλος, ή αλλιώς Γιάννος μιλά για το τι θα συμβεί στις Άγριες Μέλισσες.


Η γυναίκα στην Ορθοδοξία - ppt κατέβασμα\nΔημοσίευσεFilips Psomas Τροποποιήθηκε πριν 3 χρόνια\nΠαρουσίαση με θέμα: "Η γυναίκα στην Ορθοδοξία"— Μεταγράφημα παρουσίασης:\n1 Η γυναίκα στην Ορθοδοξία\n2 Η γυναίκα είναι το στόμα, τα μάτια, τα χέρια, τα πόδια, Η αναπνοή της Ορθοδοξίας. Η γυναίκα είναι η σάρκα και τα οστά της Ορθόδοξης Εκκλησίας. Αυτό το μεγαλείο της Ορθόδοξης γυναίκας μέσα στην Εκκλησία το βρίσκουμε κατάσπαρτο μέσα στο διάβα της ιστορίας.\n3 Ο ρόλος της γυναίκας στην Ορθοδοξία\nΗ γυναικα μέσα στους κόλπους της Ορθοδοξίας έχει μια σπουδαία θέση και ένα σημαντικό ρόλο. Χωρίς την ασύγκριτη συμβολή του γυναικείου στοιχείου, δεν μπορεί κανείς να μιλά για Ορθοδοξία.\n4 Η Παναγία Μέσα στην Εκκλησία, μέσα στην Ιστορία, πρώτο όνομα γυναίκας είναι η νέα Εύα, η Παναγία. Ορθοδοξία χωρίς την Υπεραγία Θεοτόκο δε νοείται.\n5 Αυτή είναι η γέφυρα μεταξύ ουρανού και γης, μεταξύ Παλαιάς και Καινής Διαθήκης. Είναι η Μητέρα κάθε ανθρώπου, γιατί είναι η Μητέρα του Θεανθρώπου. Εμείς οι Έλληνες τιμούμε ιδιαίτερα την Παναγία. Στο Βυζάντιο, η Βασιλεύουσα ήταν και είναι η κατ' εξοχήν πόλη της Παναγίας. Δώδεκα Εκκλησίες της Κωνσταντινουπόλεως είναι αφιερωμένες σ' αυτήν, εις τύπον των δώδεκα Αποστόλων. Το καύχημα της Κωνσταντινουπόλεως είναι η Παναγία με τους 12 Αποστόλους. Μια από αυτές τις Εκκλησίες είναι η Παναγία των Βλαχερνών.\n6 Στην Αγία Γραφή Μέσα στην Ορθοδοξία δεν είναι μόνο η Παναγία. Αν πάρουμε την Αγία Γραφή, θα δούμε πρώτες τις Μυροφόρες. Μετά την ταφή, χωρίς φόβο, αψηφώντας το σκοτάδι και τους φρουρούς, πήγαν στον τάφο «λίαν πρωί», κομίζοντας τα μύρα. Πολλές δυσκολίες και εμπόδια, αλλά η γυναίκα, οι Μυροφόρες τα υπερνικούν. Έτσι σκορπάται το φως της Ανάστασης, της Χαράς και της Ελπίδας. Και όλα αυτά από τις γυναίκες. Ένα ακόμη παράδειγμα, γυναικείας προσφοράς και μεγαλείου, το βρίσκουμε στον Απόστολο Παύλο, στην προς Ρωμαίους.\n7 Το 16ο κεφάλαιο της Αγίας Γραφής αναφέρεται στη γυναικεία προσφορά\nΤο 16ο κεφάλαιο της Αγίας Γραφής αναφέρεται στη γυναικεία προσφορά. Αρχίζοντας ο Απ. Παύλος, συστήνει στους παραλήπτες της επιστολής να δεχθούν τη Φοίβη ως ισάξια των Αγίων, «αξίως των Αγίων», και να της προσφέρουν οποιοδήποτε πράγμα έχει ανάγκη. Γιατί αυτή διακόνησε την Εκκλησία τις Κεχρεές. Διακόνησε ακόμη πολλούς χριστιανούς, και αυτός ο Απ. Παύλος διακονήθηκε από αυτή. «Αυτή προστάτης πολλών εγεννήθη και αυτού εμού». Σ' αυτό το κεφάλαιο ο Παύλος δεν αναφέρει μόνο τη Φοίβη, αλλά και αρκετές άλλες γυναίκες, όπως την Πρίσκιλλα, τη Μαριάμ, την Ιουνία, την Περσίδα, την Ιουλία και την αδελφή του Νηρέα. Όλα αυτά τα γυναικεία ονόματα είναι Απόστολοι γυναίκες, οι όποιες διακόνησαν μαζί με τους Αποστόλους, εργάσθηκαν για το Ευαγγέλιο, εκοπίασαν για το φωτισμό των εθνών.\n8 Στο Βυζάντιο Η Αγία Γραφή μας παρουσιάζει σπουδαία γυναικεία αναστήματα προσφοράς και αγάπης μέσα στην Εκκλησία. Αν προχωρήσουμε όμως μέσα στην ιστορία, μέχρι πού να φθάσουμε στο Βυζάντιο, θα συναντήσουμε κατά την περίοδο των διωγμών πλήθος γυναικών Μαρτύρων. Να σταθούμε όμως στο Βυζάντιο, όπου κατά βάθος μια Χριστιανή γυναίκα απάλλαξε την Εκκλησία από τους διωγμούς. Και αυτή είναι η Αγία Ελένη. Γιατί πίσω από τα Χριστιανικά, λαμπρά έργα του γιου της, του Μεγάλου Κωνσταντίνου, βρίσκεται αυτή. Εκείνη, με το Χριστιανικό της βίο γαλούχησε και καθοδήγησε σ' αυτά τα έργα, στα οποία μεγαλούργησε ο Άγιος Κωνσταντίνος. Γι' αυτό, πολύ ορθά, η Εκκλησία μας τους ονομάζει Ισαπόστολους, τους εικονογραφεί μαζί και τους τιμά την ίδια μέρα.\n9  Και όλα αυτά τα κάμνει η Ορθόδοξη Εκκλησία μας, γιατί η προσφορά τους είναι η ίδια. Ό,τι πρόσφερε ο γιος, πρόσφερε και η μητέρα. Η σύγκληση της Α΄ Οικουμενικής Συνόδου δεν αποτελεί αποκλειστικό έργο του Μ. Κωνσταντίνου, αλλά και της μητέρας του, της Αγίας Ελένης, η όποια συνέβαλε σ' αύτη, όπως και στην ανεύρεση του Τιμίου Σταυρού.  Μέσα στο Βυζάντιο η γυναίκα της Ορθοδοξίας παίζει ένα σπουδαίο ρόλο. Η γυναίκα του Βυζαντίου αγωνίζεται για τη διατήρηση του ορθού δόγματος και την προβολή της Αλήθειας.  Μια από αυτές είναι και η Πουλχερία, αδελφή του Θεοδοσίου του Μικρού και γυναίκα του Μαρκιανού. Αυτή βοήθησε τα μέγιστα στο να συγκληθεί η Δ΄ Οικουμενική Σύνοδος (451). Η Πουλχερία είναι κόσμημα για την Ορθοοξία. Μαζί της όμως συλλαμπρύνονται και πολλές άλλες αδελφές και μητέρες, όπως των τριών Ιεραρχών. Οι τρεις Ιεράρχες δε θα έφθαναν σ' αυτά τα ύψη χωρίς και τη συμβολή των μητέρων και αδελφών τους.  Η συμβολή της μητέρας φαίνεται και στην Ζ΄ Οικουμενική Σύνοδο (787), η οποία έγινε χάρη στο ρόλο που διαδραμάτισε ο Αυτοκράτορας Κωνσταντίνος ο ΣΤ΄ και η μητέρα του Ειρήνη. Ακόμη και στο να υλοποιηθούν οι αποφάσεις της συνέδραμε ο Αυτοκράτορας Μιχαήλ ο Γ΄ με τη μητέρα του Θεοδώρα, οι οποίοι πρωτοστάτησαν στην Αναστήλωση των Ιερών Εικόνων.  Η γυναίκα μέσα στο Βυζάντιο έπαιξε έναν πρωτεύοντα ρόλο για τα Εκκλησιαστικά ζητήματα, έστω και αν δε φαινόταν πολλές φορές η ίδια. Ο ρόλος της παρουσιάζεται με άμεσο αλλά και με έμμεσο τρόπο. Δεν έχει όμως σημασία με ποιό τρόπο δρούσε. Σημασία έχει, η δράση της. Και η δράση της είναι πολύ αξιόλογη και σπουδαία. Η σπουδαιότητα αυτή επικεντρώνεται στην προβολή της Ορθοδοξίας, στην καταπολέμηση των αιρέσεων και στη διατήρηση της Αλήθειας του Λόγου του Θεού.\n10 Επί Τουρκοκρατίας Το 1453 η Βασιλεύουσα, λόγω των αμαρτιών της έπεσε. Η γυναίκα όμως της Ορθοδοξίας παρέμεινε όρθια, δε λύγισε. Μπορεί να εξευτελίστηκε, να ταπεινώθηκε από τους Τούρκους, το φρόνημα της, η ψυχή της μένει αδούλωτη. Προτιμά να χορέψει στο Ζάλλογο το χορό του θανάτου, παρά να προδώσει τα ιερά και τα όσια της. Καίεται στη Χίο, παρά να φορέσει φερετζέ. Σχολείο της έχει την Εκκλησία, όπου γίνεται το κρυφό Σχολείο. Βιβλίο της είναι η Αγία Γραφή και ως τροφή της έχει την Αλήθεια, τα δόγματα της Ορθοδοξίας.\n11 Έτσι, με όλα αυτά, φθάνει στο σημείο που να οδηγεί τα παιδιά της να επαναστατήσουν. Τους χάλκεψε την ψυχή, για να βαδίσουν προς την ελευθερία. Το θεωρεί τιμή της, γιατί το παιδί της γίνεται άρματωλος και κλέφτης. Είναι καύχημα της, γιατί ο νέος της θυσιάζεται για του Χριστού την πίστη την αγία και της πατρίδας την ελευθερία.\n12 Στη Γερμανική κατοχή Η γυναίκα της Ορθόδοξης Ελλάδας ποτέ δεν τα βάζει κάτω. Είναι παντού παρούσα, τόσο στην περίοδο της σκλαβιάς όσο και στην ελευθερία. Η κατοχή από τους Γερμανούς της ατσαλώνει τη θέληση και της φουντώνει τον αγωνιστικό παλμό. Με εκπρόσωπο της τη Σοφία Βέμπο χλευάζει το Γερμανό κατακτητή. Τα οδυνηρά και δραματικά γεγονότα της γερμανικής κατοχής μας είναι γνωστά με αντιπροσωπευτική ηρωίδα στον Αγώνα της Εθνικής μας Αντιστάσεως τη θρυλική Λέλα Καραγιάννη.\n13 Η γυναίκα της Ορθοδοξίας είναι ένα υπέρθερμο καμίνι, που κάμνει τα σίδερα της σκλαβιάς να λιώνουν, τα ψεύδη να διαλύονται τις κακοδοξίες να εξαφανίζονται τους αιρετικούς να κατατροπώνονται τους εχθρούς να καταισχύνονται την αλήθεια να λάμπει την Ορθοδοξία να ακτινοβολεί. Μέσα σ' αυτά όλα μέσα σ' αυτό τον αγώνα, την Ορθόδοξη θύελλα, η γυναίκα προπορεύεται. Αυτή είναι η γυναίκα της Ορθοδοξίας. Αυτή είναι η γυναίκα της Ελλάδας. Αυτή είναι το παράδειγμα προς μίμηση.\nΚατέβασμα ppt "Η γυναίκα στην Ορθοδοξία"


Κέιτ Μίντλετον: Η ιστορία του νυφικού που έγινε μύθος - Με την υπογραφή του "μέγα" Alexander McQueen (φώτο) | eirinika.gr\nΤρίτη, 28 Σεπτεμβρίου | 22:58\nΚέιτ Μίντλετον: Η ιστορία του νυφικού που έγινε μύθος - Με την υπογραφή του "μέγα" Alexander McQueen (φώτο)\nTo πιο επιθυμητό νυφικό του κόσμου και η ιστορία του\n30 Απριλίου 2021 - 6:23μμ\nCredits: Wind of Royals/Instagram\nΣτις 29 Απριλίου 2011, πάνω από δύο δισεκατομμύρια άνθρωποι περίμεναν με ανυπομονησία, μπροστά από την τηλεόραση, την άφιξη της Kate Middleton, συζύγου του πρίγκιπα Ουίλλιαμ δεύτερο στη γραμμή του βρετανικού θρόνου και μελλοντικό βασιλιά.\nΚαι ιδού: Φθάνει μια όμορφη Rolls-Royce Phantom VI του 1978, με την Κέιτ δίπλα στον πατέρα της.\nΕίναι λαμπερή και πανέμορφη.\nΗ δημοσίευση κοινοποιήθηκε από το χρήστη Windsor Royals (@windsorroyals)\nΤο αυτοκίνητο έχει διαφανή παράθυρα: και οι πρώτες ματιές πέφτουν ανυπόμονα στις λεπτομέρεις του νυφικού της.\nΗ δημοσίευση κοινοποιήθηκε από το χρήστη Interestingroyalstories (@allroyalstories)\nΒλέπουμε αμέσως ότι ο σχεδιασμός είναι υπέροχος. Το υπέροχο μπούστο και τα μανίκια από δαντέλα.\nΗ δημοσίευση κοινοποιήθηκε από το χρήστη Fairytale Style 🧚🏻♀🩰 (@fairytale_fashionss)\nΗ πολύτιμη τιάρα λάμπει στο πέπλο της νύφης.\nΘα αποκαλυφθεί πολύ σύντομα ότι το νυφικό είναι δημιουργία της Sarah Burton, καλλιτεχνικής διευθύντριας του Alexander McQueen.\nΑλλά πώς δημιουργήθηκε το πιο επιθυμητό νυφικό στον κόσμο;\nΗ Δούκισσα του Κέμπριτζ συνεργάστηκε στενά με τον σχεδιαστή για να δημιουργήσει το νυφικό των ονείρων της.\n"Η κυρία Μίντλετον επέλεξε τη βρετανική μάρκα Alexander McQueen για την ομορφιά της χειροποίητης δημιουργίας και τον σεβασμό της για την παραδοσιακή κατασκευή ρούχων", αποκάλυψε το Παλάτι σε επίσημη δήλωση που εξέδωσε την ημέρα του γάμου του William. «Ήθελε το φόρεμά της να συνδυάζει την παράδοση και τον νεωτερισμό μαζί με το καλλιτεχνικό όραμα του Alexander McQueen».\nΗ δημοσίευση κοινοποιήθηκε από το χρήστη Pion (@wedding_acessories)\nΤο μπούστο, στην πραγματικότητα, είναι εμπνευσμένο από τη βικτοριανή παράδοση του κορσέ: ήταν πολύ σφιχτό στη μέση και ελαφρώς επενδυμένο κάτω από το κεντρικό τμήμα, επίσης χαρακτηριστικό του στυλ του Alexander McQueen.\nΗ δημοσίευση κοινοποιήθηκε από το χρήστη Kensington Duchess (@duchesscatherineelizabeth)\nΗ φούστα, από την άλλη πλευρά, εμπνευσμένη από ένα λουλούδι, ήταν πολύ φαρδιά και αποτελούμενη από πολλά στρώματα, όπως ταιριάζει σε μια πραγματική πριγκίπισσα.\nΗ δημοσίευση κοινοποιήθηκε από το χρήστη OK Wedding - Agencja ślubna (@okwedding_pl)\nΗ ουρά στο νυφικό της Kate Middleton είχε μήκος 2 μέτρα 70 εκατοστά, πολύ μικρότερη από την ουρά στο νυφικό της Lady Diana που είχε μήκος 7 μέτρα.\nΗ φωτογραφία που δείχνει την Κέιτ να μπαίνει στο Αβαείο του Γουέστμινστερ ακολουθούμενη από την αδερφή της Πίππα να κρατάει την ουρά είναι διάσημη.\nΗ δημοσίευση κοινοποιήθηκε από το χρήστη Fashion Folklore (@fashionfolkloreblog)\nΣτο πίσω μέρος, το φόρεμα της Kate είχε 58 κουμπιά καλυμμένα με gazar και οργάντζα.\nΗ δαντέλα απλικέ στη φούστα και το μπούστο του φορέματος ήταν χειροποίητη από τη Royal School of Needlework, η οποία εδρεύει στο Hampton Court Palace.\nΗ δημοσίευση κοινοποιήθηκε από το χρήστη Royal family🕊 (@royalfamily_fanpage__)\nΟι μοδίστρες χρησιμοποίησαν την τεχνική δαντέλας Carrickmacross, που γεννήθηκε στην Ιρλανδία στις αρχές του δέκατου ένατου αιώνα.\nΤα λουλούδια της δαντέλας είναι κομμένα στο χέρι - τριαντάφυλλα, γαϊδουράγκαθο, νάρκισσους και τριφύλλια - και προστίθενται σε μεταξωτό τούλι από ελεφαντόδοντο.\n\_Το μπούστο, η φούστα και το στρίφωμα στο φουρό δημιουργήθηκαν με δαντέλα αγγλικής και γαλλικής Chantilly.\nΗ δημοσίευση κοινοποιήθηκε από το χρήστη Free Ever After Bridal (@freeeverafter)\nΓια τη μεγάλη μέρα, η Κέιτ φόρεσε την βασιλική τιάρα του Cartier Halo. Το πολύτιμο κόσμημα αγοράστηκε το 1936 από τον βασιλιά Γεώργιο VI, πατέρα της βασίλισσας Ελισάβετ, για τη μητέρα της .\nΗ δημοσίευση κοινοποιήθηκε από το χρήστη Luxury Wedding Event Designer (@alysiabridgerevents)\nΑργότερα η μητέρα της Ελισάβετ της έδωσε την τιάρα στα 18α γενέθλιά της.\nΗ τιάρα στηριζόταν στο μεταξωτό τούλι, με κεντημένα στο χέρι, λουλούδια.\nΗ ομάδα της Sarah Burton είχε σκεφτεί τα πάντα.\nΣύμφωνα με την παράδοση, έλειπε «κάτι μπλε» , και έτσι έραψε μια μπλε κορδέλα μέσα στο φόρεμα.\nΗ δημοσίευση κοινοποιήθηκε από το χρήστη Tina (@theotherlagerfeld)\nΤο μπουκέτο της Κέιτ ήταν φτιαγμένο από μυρτιές, κρίνα της κοιλάδας, υάκινθους και dianthus barbatus.\nΗ δημοσίευση κοινοποιήθηκε από το χρήστη 로제뜨플라워 | 웨딩부케 본식부케 부케전문 작약부케 (@rosetteflower_official)\nΗ δημοσίευση κοινοποιήθηκε από το χρήστη TheDuchess_Kate (@theduchess_kate)\nΤο κλαδάκι της μυρτιάς "κάτι παλιό", προήλθε από το ίδιο φυτό που χρησιμοποιήθηκε στο νυφικό μπουκέτο της Βασίλισσας Ελισάβετ το 1947, σύμφωνα με το παλάτι.\nΤο νυφικό της Kate Middleton έχει γίνει πηγή έμπνευσης για αμέτρητες νύφες και τώρα εκτίθεται στο Buckingham Palace, αναφέρει η ιταλική Vogue.\nΗ δημοσίευση κοινοποιήθηκε από το χρήστη Shantell Robertson (@chic_illustrations)\nTo δέυτερο νυφικό φόρεμα της Κέιτ\nΤο δεύτερο νυφικό φόρεμα που φόρεσε η Κέιτ στη δεξίωση του γάμου, είναι επίσης δημιουργία της Sarah Burton για τον Alexander McQueen.\nΗ δημοσίευση κοινοποιήθηκε από το χρήστη 👑 (@meghanandkatestyle)\nΤο εξαιρετικά κομψό, minimal chic, μακρύ φόρεμα είχε μικρό μπούστο και μακριά φούστα από πολύτιμο σατέν.\nΣτη μέση είχε μία ζώνη από κρύσταλλα.\nΤΟ ΔΙΑΣΗΜΟ ΝΥΦΙΚΟ\nΗ ΙΣΤΟΡΙΑ ΤΟΥ ΝΥΦΙΚΟΥ


Το καλοκαίρι επίσημα στην Ελλάδα η OPPO, αυτά είναι τα πρώτα προϊόντα - Κωτσόβολος Blog\nΖώ ΤεχνολογικάΤι νέα;\nΕυχάριστα νέα για τους φίλους της τεχνολογίας, αφού η OPPO ανακοίνωσε πως μέσα στους επόμενους μήνες -μέσα στο καλοκαίρι- θα έχει επίσημη παρουσία στη χώρα μας. Στην ίδια εκδήλωση όπου έγιναν οι σχετικές ανακοινώσεις, αποκαλύφθηκαν τρία smartphones που θα διατεθούν στην ελληνική αγορά, όπως κι ένα ζευγάρι ασύρματων ακουστικών.\nΤα smartphones που θα… καλωσορίσουμε διαθέτουν πλήθος από ενδιαφέροντα χαρακτηριστικά και λειτουργίες, με λίγο μεγαλύτερη έμφαση στον τομέα της κάμερας, κάτι που θα χαροποιήσει ιδιαίτερα τους φίλους της φωτογραφίας και κινηματογραφίας.\nOPPO Reno7 5G & OPPO Reno7 Lite 5G\nΓια αρχή, δύο συσκευές από τη σειρά OPPO Reno7 θα κάνουν την εμφάνισή τους: τα OPPO Reno7 5G και το ολοκαίνουριο OPPO Reno7 Lite 5G. Μιας και ανήκουν στην ίδια σειρά, μοιράζονται κάποια χαρακτηριστικά όμως διαφέρουν αρκετά σε σημεία, οπότε θα προσελκύσουν διαφορετικό κοινό.\nΠρώτα ας δούμε το OPPO Reno7 5G, μια συσκευή που άριστα καλύπτει καθημερινά σενάρια χρήσης με ευκολία, διαθέτοντας τον επεξεργαστή MediaTek Dimensity 900 5G μαζί με 8GB RAM και 256GB ROM – χαρακτηριστικά που συναντά κανείς σε συσκευές μεσαίας προς υψηλότερης κατηγορίας. Η οθόνη του έχει μέγεθος 6.4” και είναι τεχνολογίας AMOLED, για άψογα μαύρα, υψηλή αντίθεση και πλούσια χρώματα, μάλιστα υποστηρίζοντας και ρυθμό ανανέωσης 90Hz που την καθιστά άριστη επιλογή για παιχνίδια κι όχι μόνο. Ακόμη, σημαντική η ταχεία φόρτιση 65W, η οποία κάνει το 0%-100% σε περίπου τρία τέταρτα.\nΗ τριπλή κάμερα της συσκευής διαθέτει έναν βασικό φακό 64MP, που όπως αναφέρει η εταιρεία, ο οποίος συνεργατικά με το λογισμικό του κινητού προσφέρει χρήσιμες και πρωτότυπες λειτουργίες όπως το Bokeh Flare Portrait Video, με το οποίο θολώνεται το παρασκήνιο κατά τη διάρκεια εγγραφής ενός βίντεο όπως θα συνέβαινε με μια φωτογραφία πορτρέτου. Ένα άλλο παρόμοιο εργαλείο είναι το AI Color Portrait Video, με το οποίο η κάμερα εστιάζει στο θέμα και το κρατάει χρωματισμένο, κάνοντας ασπρόμαυρα όλα τα υπόλοιπα στοιχεία της εικόνας. Είναι μόνο δύο από τις αρκετές ενδιαφέρουσες λειτουργίες που αναμφίβολα θα κεντρίσουν το ενδιαφέρον των content creators.\nΣε ίδιο μοτίβο κινείται και το OPPO Reno7 Lite 5G, μια πιο… “lite” εκδοχή του Reno7 5G που αποκαλύφθηκε στην εκδήλωση. Διατηρεί την οθόνη AMOLED 6.4”, τριπλή κάμερα με βασικό φακό 64MP και δύο ακόμη κάμερες που συμπληρώνουν το σύνολο. Γενικώς, θα μπορούσε κανείς να πει πως τα OPPO Reno7 5G και Reno7 Lite 5G κινούνται σε επίπεδα μιας μηχανής DSLR, όσον αφορά στην ποιότητα φωτογραφίας, την ελευθερία ρυθμίσεων και τις δυνατότητες, κάτι που δε συναντάται εύκολα στη μεσαία κατηγορία.\nΤα OPPO Reno7 5G και Reno7 Lite 5G έρχονται με ColorOS 12, το οποίο βασίζεται σε Android 12 για να προσφέρει όλα τα καλούδια του Android με μερικές επιπλέον δυνατότητες, από την εξατομίκευση έως ορισμένες λειτουργίες. Τέλος, και οι δύο συσκευές υποστηρίζουν δίκτυα 5G.\nΤο κορυφαίο smartphone που προσφέρει η OPPO λέγεται OPPO Find X5 Pro 5G και δεν προσπαθεί να κινηθεί σε «επίπεδα flagship» – είναι flagship. Έχει εκλεπτυσμένο σχεδιασμό, δυνατά χαρακτηριστικά, ισχυρή κάμερα, μεγάλη και ποιοτική οθόνη, απίστευτα γρήγορη φόρτιση, έχει δηλαδή τα πάντα… κι ακόμη περισσότερα.\nΣυγκεκριμένα, έχει οθόνη 6.7” τεχνολογίας AMOLED με LTPO πάνελ, προσφέροντας ανάλυση WQHD+, υποστήριξη προτύπου HDR10+ και ρυθμό ανανέωσης στα 120Hz, αλλά και μέγιστη φωτεινότητα στα 1300nits. Αυτά συνεπάγονται κορυφαία ποιότητα εικόνας που κάνει απολαυστική την παρακολούθηση ταινιών, το παιχνίδι, το διάβασμα ή ακόμη και το απλό browsing στο διαδίκτυο, με εξαιρετικά ομαλή κίνηση που δεν κουράζει το μάτι και ανεβάζει επίπεδο την εμπειρία. Επιπλέον, χάρη στην υψηλή φωτεινότητα, μπορεί να χρησιμοποιηθεί άνετα σε εξωτερικούς χώρους αφού η οθόνη παραμένει ευανάγνωστη ακόμη και με έντονη ηλιοφάνεια.\nΣτο κομμάτι των επιδόσεων, ενσωματώνει τον «φρέσκο» επεξεργαστή Snapdragon 8 Gen1 και μαζί του διαθέτει 12GB RAM, χαρακτηριστικά ενός flagship που σκοπεύει να προσφέρει κορυφαίες επιδόσεις σήμερα αλλά και σε βάθος χρόνου. Από παιχνίδια έως βαριές εφαρμογές, δεν θα τα βρει δύσκολα σε οτιδήποτε κι αν του ζητήσει κάποιος. Αν τα 65W ήταν εντυπωσιακά, τότε τα 80W ταχείας φόρτισης ξεπερνούν κάθε προσδοκία, κάνοντας το 0%-100% σε περίπου μισή ώρα και δε χρειάζεται επιπλέον εξοπλισμός – ο φορτιστής 80W περιλαμβάνεται στη συσκευασία.\nΠερνάμε στην κάμερα, όπου η OPPO αποδεικνύει πως δεν «αστειεύεται». Σε συνεργασία με τη Hasselblad, δημιούργησαν ένα τριπλό σύστημα καμερών με κορυφαίους αισθητήρες και εξαρτήματα, όπως ενισχυμένα γυαλιά που συνδυάζουν αντοχή και ρεαλιστικότερη απόδοση χρώματος.\nΒασική είναι μια κάμερα 50MP, και συμπληρώνεται από μια ultra-wide 50MP, έναν φακό tele 13MP και μια selfie κάμερα 32MP. Οι δυνατότητες εκπλήσσουν, προσφέροντας μεγάλη ελευθερία και άψογη ποιότητα επαγγελματικού επιπέδου, με φωτογραφίες όπου τα χρώματα απαθανατίζονται με ακρίβεια, η λεπτομέρεια παραμένει αναλλοίωτη και η ταχύτητα του κλείστρου προσφέρει ευελιξία ακόμη και σε ταχέως κινούμενα θέματα.\nΕντυπωσιακές είναι οι επιδόσεις της κάμερας το βράδυ ή στο σκοτάδι, αφού αξιοποιεί ένα συνδυασμό εξαρτημάτων και software για να αποτυπώσει φωτογραφίες και βίντεο με πολύ υψηλή ποιότητα εικόνας παρά το σκοτάδι. Από τη μία, η οπτική σταθεροποίηση 5 αξόνων εγγυάται σταθερότητα που συναντά κανείς σε κάμερες DSLR, οπότε τα κουνήματα εξαφανίζονται και η βραδινή φωτογράφιση γίνεται ευκολότερη. Από την άλλη, η επεξεργασία που γίνεται σε κάθε φωτογραφία ή βίντεο δεν περνάει τα όρια της υπερβολής, φροντίζοντας να ομορφύνει την εικόνα και να την κρατήσει σε υψηλό επίπεδο χωρίς να την αλλοιώσει.\nΌλα αυτά σε ένα σώμα επιμελώς σχεδιασμένο για να ξεχωρίζει με την απλότητά του, αφού το ελαφρύ εξόγκωμα της κάμερας είναι επενδυμένο με κεραμικό υλικό και η γυαλιστερή πλάτη δεν «τραβάει» τις δαχτυλιές. Η πιστοποίηση IP68 για προστασία ενάντια σε νερό και σκόνη είναι το «κερασάκι».\nΓια το τέλος, τα νέα πλήρως ασύρματα ακουστικά OPPO Enco X2 που παρουσίασε η OPPO. Συνεργαζόμενη με τη γνωστή εταιρεία ήχου Dynaudio, δημιούργησαν το σύστημα SuperDBEE που προσφέρει στουντιακού επιπέδου ήχο σε αυτό το ζευγάρι ψειρών, ώστε φορητότητα και ποιότητα ήχου να συνυπάρχουν.\nΣτο ίδιο μοτίβο, ενσωματώνει τεχνολογία LHDC 4.0 που εγγυάται υψηλής ποιότητας ήχο μέσω ασύρματης σύνδεσης χωρίς καθυστέρηση στη μεταφορά του, και διαθέτουν επίσης πιστοποίηση Hi-Res Audio Wireless.\nΈνα σημαντικό χαρακτηριστικό για πολλούς, το Active Noise Canceling (ANC) δε θα μπορούσε να λείπει από εδώ. Χάρη στο ANC, ο χρήστης μπορεί να ακούει τη μουσική του ή να μιλάει σε κλήσεις, με τα ακουστικά να φιλτράρουν τους θορύβους του περιβάλλοντος για να μην παρεμβαίνουν στην εμπειρία του.\nΗ πρώτη συσκευή που θα εμφανιστεί στη χώρα μας, από όλα τα παραπάνω, είναι το OPPO Reno7 Lite 5G και η κυκλοφορία του αναμένεται για το ερχόμενο καλοκαίρι, προτού σταδιακά διατεθούν όλα τα παραπάνω προϊόντα και ακόμη περισσότερα στο μέλλον.\nhomeOPPOOPPO Enco X2OPPO Find X5 Pro 5GOPPO Reno7 5GOPPO Reno7 Lite 5Gportalfeed


Πρώτη Δημοσίευση:\tΣάββατο, 24. 07. 2021 - 15:30\nΗ Μαρία Σάκκαρη ξεκίνησε ιδανικά στην πρώτη συμμετοχή της σε Ολυμπιακούς Αγώνες, καθώς νίκησε σήμερα, στον 1ο γύρο, στο "Ariake tennis Park" του Τόκιο την Εσθονή, Ανέτ Κονταβέιτ, με 2-0 σετ και συνεχίζει την πορεία της στο τουρνουά, σύμφωνα με όσα αναφέρει το ant1news.gr.\nΣτο 2ο γύρο του Ολυμπιακού τουρνουά η Σάκκαρη θ' αντιμετωπίσει την Νίνα Στογιάνοβιτς από τη Σερβία, η οποία επικράτησε με 2-0 (6-3, 6-3) της Γιαπωνέζες Ναό Χιμπίνο.\nΝα σημειωθεί πως οι δυο αθλήτριες έχουν πλούσια προϊστορία, μιας και έχουν αναμετρηθεί συνολικά δέκα φορές.\nΜε τη σημερινή νίκη της η Σάκκαρη μετράει, πλέον, έξι νίκες, έναντι τεσσάρων της Κονταβέιτ.\nΣτο 2ο σετ η Κόνταβεϊτ, μπόρεσε να παραμείνει ανταγωνιστική για μόλις τέσσερα γκέιμ (2-2), καθώς στη συνέχεια η Σάκκαρη βρήκε break και hold παίρνοντας προβάδισμα με 4-2.\nΗ 25χρονη πρωταθλήτρια μπορεί να συνέχιζε να μην έβρισκε 1ο σερβίς (36%), όμως ήταν εντυπωσιακή στους κερδισμένους πόντους στο 2ο, έχοντας χάσει μόλις έναν πόντο μέχρι εκείνο το σημείο (13/14).\nΠερισσότερα σε αυτή την κατηγορία: « Ο Πετρούνιας στον τελικό των κρίκων Πετρούνιας: «Μπορώ να φτάσω ακόμα πιο ψηλά» »\nΜητσοτάκης:Κάθε επιτυχία σε όλους τους αθλητές και τις αθλήτριες στο Τόκιο